open-index/open-wikipedia-markdown huggingface dataset:
২০২৩ পুরুষ উপসাগর টি২০আই চ্যাম্পিয়নশিপ

**২০২৩ পুরুষ উপসাগর টি২০আই চ্যাম্পিয়নশিপ** ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২৩ সালের সেপ্টেম্বর মাসে কাতারে অনুষ্ঠিত হয়। টুর্নামেন্টে স্বাগতিক কাতারের সঙ্গে অংশগ্রহণ করে ওমান, কুয়েত, বাহরাইন, সংযুক্ত আরব আমিরাত ও সৌদি আরব। টুর্নামেন্টের ম্যাচসমূহ দোহার ওয়েস্ট এন্ড পার্ক আন্তর্জাতিক ক্রিকেট স্টেডিয়ামে অনুষ্ঠিত হয়। টুর্নামেন্টটি কাতার, কুয়েত ও সৌদি আরব দলের জন্য ২০২৩ আইসিসি পুরুষ টি২০ বিশ্বকাপ বাছাইপর্ব এ টুর্নামেন্টের প্রস্তুতি হিসেবে গণ্য হয়।

টুর্নামেন্টের ফাইনালে সংযুক্ত আরব আমিরাতকে পরাজিত করে বিজয়ী হয় ওমান।

## দলীয় সদস্য

কুয়েত দলে ইলিয়াস আহমেদ ও বিলাল তাহিরকে রিজার্ভ খেলোয়াড় হিসেবে রাখা হয়।

## রাউন্ড-রবিন
### পয়েন্ট তালিকা

 ফাইনালে উত্তীর্ণ

### সূচি

----

----

----

----

----

----

----

----

----

----

----

----

----

----

## ফাইনাল

## তথ্যসূত্র

## বহিঃসংযোগ
* ইএসপিএনক্রিকইনফোতে টুর্নামেন্টের প্রধান পাতা 

বিষয়শ্রেণী:২০২৩-এ আন্তর্জাতিক ক্রিকেট প্রতিযোগিতা
রাজঘাট সমাধি পরিসর

**রাজঘাট** হল ভারতের দিল্লিতে অবস্থিত একটি স্মৃতিসৌধ কমপ্লেক্স। স্মৃতিসৌধটি প্রথমে মহাত্মা গান্ধীকে উৎসর্গ করা হয় যেখানে ৩১ জানুয়ারি ১৯৪৮ সালে তার দাহস্থান চিহ্নিত করার জন্য একটি কালো মর্মরের মঞ্চ নির্মাণ করা হয় এবং এর এক প্রান্তে চিরন্তন শিখা রয়েছে। দিল্লির চক্রপথ তথা দাপ্তরিকভাবে পরিচিত মহাত্মা গান্ধী সড়কে অবস্থিত জায়গাটিতে যেতে একটি পাথরের ফুটপাথ ধরে প্রাচীরের ঘেরের দিকে যেতে হয় যায় যেখানে স্মৃতিসৌধ অবস্থিত। পরে জওহরলাল নেহেরু, লাল বাহাদুর শাস্ত্রী, ইন্দিরা গান্ধী, রাজীব গান্ধী, চৌধুরী চরণ সিং ও অটল বিহারী বাজপেয়ী সহ অন্যান্য বিশিষ্ট ব্যক্তিদের বিভিন্ন স্মৃতিচিহ্ন অন্তর্ভুক্ত করার জন্য এই স্মৃতিসৌধ কমপ্লেক্স প্রসারিত করা হয়।

## ব্যুৎপত্তি
রাজঘাট হলো আক্ষরিকভাবে ইংরেজি বাক্যাংশ *রয়্যাল স্টেপস*-এর অনুবাদ। এই বাক্যাংশের "রাজকীয়" শব্দের মাধ্যমে স্থানটির গুরুত্বের প্রতি ইঙ্গিত করা হয় ও "ধাপ" দ্বারা যমুনা নদীর তীর থেকে আরোহণ নির্দেশ করে।

## অবস্থান
রাজঘাট পুরান দিল্লির শাহজাহানাবাদের দরিয়াগঞ্জের পূর্বে যমুনা নদীর পশ্চিম তীরে অবস্থিত একটি ঐতিহাসিক ঘাটের একটি অবস্থানের নাম ছিলো।

## স্মারক তালিকা
প্রারম্ভকালে মহাত্মা গান্ধীকে এই স্মৃতিসৌধ উৎসর্গ করা হয় যেখানে তার দেহাবশেষ ৩১ জানুয়ারি ১৯৪৮ সালে দাহ করা হয়েছিল। এটি একটি কালো মর্মরের মঞ্চ দ্বারা গঠিত যার এক প্রান্তে চিরন্তন শিখা রয়েছে। একটি পাথরের ফুটপাথ সেখানের প্রাচীর ঘেরের দিকে নিয়ে যায় যেখানে স্মৃতিসৌধ অবস্থিত। পরে রাজঘাটের আশেপাশে বিভিন্ন নেতাদের জন্য আরও কয়েকটি সমাধি অন্তর্ভুক্ত করার জন্য এই স্মৃতিসৌধ কমপ্লেক্স প্রসারিত করা হয়। মূলত ভারত সরকারের সাথে উদ্যানপালন কার্যক্রমের পরিদর্শক অ্যালিক পার্সি-ল্যাঙ্কাস্টার দ্বারা যৌথভাবে এই স্মারকগুলোর সৌন্দর্যবর্ধন ও বৃক্ষরোপণ সঞ্চালিত হয়েছিলো।

২০০০ সালে বাজপেয়ীর অধীনে ভারত সরকার বিভিন্ন নেতাদের জন্য পৃথক স্মৃতিসৌধ তৈরি না করার সিদ্ধান্ত নেয় কেননা ইতোমধ্যে বিদ্যমান স্মৃতিসৌধগুলো দিল্লিতে ২৪৫ একরেরও বেশি মূখ্য জমি দখল করেছে।

মহান নেতা ও সুপরিচিত ব্যক্তিত্বসহ মোট ১৮ জন সদস্যকে এই স্মৃতিসৌধে দাহ করা হয়েছে। এখানে এর তালিকা নীচে দেওয়া হল:

## বিতর্ক
স্মৃতিসৌধে ব্যবহৃত কঠিন উপকরণগুলো গান্ধীয় স্থাপত্যের প্রকৃতি সম্পর্কে কয়েকটি প্রশ্ন উত্থাপন করেছিলো যেখানে রাজঘাটের স্থাপত্য ও গান্ধীবাদী স্বল্পমূল্যের আবাসন স্থাপত্যের মধ্যে একটি সুস্পষ্ট পার্থক্য পাওয়া গেছে।

পি. ভি. নরসিংহ রাও ভারতের নবম প্রধানমন্ত্রী ছিলেন। তিনি ২৪ ডিসেম্বর ২০০৪ সালে দিল্লির অখিল ভারতীয় আয়ুর্বিজ্ঞান সংস্থানে মারা যান। তার পরিবার দিল্লির রাজঘাটে মৃতদেহ দাহ করতে চেয়েছিলো। কিন্তু অভিযোগ করা হয় যে তৎকালীন কংগ্রেস সভানেত্রী সোনিয়া গান্ধী ও তার সহযোগী আহমদ পটেল যেন তা নয় হয় সেটা নিশ্চিত করেছিলেন এবং তার দেহ হায়দ্রাবাদে স্থানান্তরিত হয় যেখানে তার শেষকৃত্য সম্পন্ন হয়েছিলো। তার মৃত্যুর প্রায় দশ বছর পর ২০১৫ সালে নরেন্দ্র মোদী নেতৃত্বাধীন বিজেপি সরকারের নির্দেশে অবশেষে স্মৃতিস্থলে তার একটি স্মৃতিস্তম্ভ তৈরি করা হয়।

## তথ্যসূত্র

## বহিঃসংযোগ

* ভারতের সরকারি পর্যটন ওয়েবসাইট

বিষয়শ্রেণী:চিরন্তন শিখা
বিষয়শ্রেণী:দিল্লির স্মৃতিস্তম্ভ ও স্মারক
বিষয়শ্রেণী:মহাত্মা গান্ধীর স্মারক
বিষয়শ্রেণী:মহাত্মা গান্ধীর গুপ্তহত্যা
বিষয়শ্রেণী:উইকিউপাত্তে স্থানাঙ্ক আছে
আনসান গ্রিনার্স ফুটবল ক্লাব

**আনসান গ্রিনার্স ফুটবল ক্লাব** (, ; সাধারণত **আনসান গ্রিনার্স এফসি** এবং সংক্ষেপে **আনসান গ্রিনার্স** নামে পরিচিত) হচ্ছে আনসান ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার দ্বিতীয় স্তরের ফুটবল লিগ কে লিগ ২-এ প্রতিযোগিতা করে। এই ক্লাবটি ২০১৭ সালে প্রতিষ্ঠিত হয়েছে। ৩৫,০০০ ধারণক্ষমতাবিশিষ্ট আনসান ওয়া~ স্টেডিয়ামে *সবুজ নেকড়ে* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় লিম জং-হন এবং সভাপতির দায়িত্ব পালন করছেন আনসানের মেয়র। বর্তমানে দক্ষিণ কোরীয় মধ্যমাঠের খেলোয়াড় কিম ইয়ং-নাম এই ক্লাবের অধিনায়কের দায়িত্ব পালন করছেন।

লি সুং-বিন, লি ইন-জে, জাং হিউক-জিন, রাউল তারাগোনা এবং চোই গন-জুর মতো খেলোয়াড়গণ আনসান গ্রিনার্সের জার্সি গায়ে মাঠ কাঁপিয়েছেন।

## ইতিহাস
২০১৭ মৌসুমে, পেশাদার ফুটবল ক্লাব হিসেবে প্রথম মৌসুমে আনসান গ্রিনার্স দক্ষিণ কোরিয়ার পেশাদার ফুটবল ক্লাবগুলোর মধ্যকার আয়োজিত দক্ষিণ কোরীয় ফুটবল লিগ পদ্ধতির তৎকালীন দ্বিতীয় স্তরের পেশাদার ফুটবল লিগ কে লিগ চ্যালেঞ্জে প্রতিদ্বন্দ্বিতা করেছিল; লি হুং-সিলের অধীনে উক্ত মৌসুমে আনসান গ্রিনার্স ৭ জয় এবং ১২ ড্রয়ে সর্বমোট ৩৩ পয়েন্ট অর্জন করে ২০১৭ কে লিগ চ্যালেঞ্জের সামগ্রিক পয়েন্ট তালিকায় ৯ম স্থান অর্জন করেছিল। কে লিগ চ্যালেঞ্জের উক্ত মৌসুমে উরুগুয়েয়ীয় আক্রমণভাগের খেলোয়াড় রাউল তারাগোনা ১৫টি গোল করে আনসান গ্রিনার্সের হয়ে সর্বোচ্চ গোল করেছিলেন।

## তথ্যসূত্র

## বহিঃসংযোগ

*   


বিষয়শ্রেণী:২০১৭-এ প্রতিষ্ঠিত ফুটবল ক্লাব
বিষয়শ্রেণী:২০১৭-এ দক্ষিণ কোরিয়ায় প্রতিষ্ঠিত
বিষয়শ্রেণী:দক্ষিণ কোরিয়ার ফুটবল ক্লাব
বিষয়শ্রেণী:কে লিগ ২-এর ক্লাব
স্থবির দাশগুপ্ত

**স্থবির দাশগুপ্ত** (১৮ জানুয়ারি ১৯৪৯ – ৫ সেপ্টেম্বর ২০২৩) ছিলেন বিশিষ্ট ভারতীয় বাঙালি ক্যান্সার রোগ বিশেষজ্ঞ। ক্যান্সার নিয়ে কাজের পাশাপাশি তিনি জনস্বাস্থ্য, রোগতত্ত্বের উপর কাজ করেও সুনাম অর্জন করেন। মানুষের জীবন ও ক্যান্সারের উপর বেশকিছু গ্রন্থের রচয়িতাও ছিলেন তিনি।

## জন্ম ও শিক্ষা জীবন
স্থবির দাশগুপ্তর জন্ম ১৯৪৯ খ্রিস্টাব্দের ১৮ জানুয়ারি বিহার রাজ্যের অধুনা ঝাড়খণ্ডের জামশেদপুরে। তার বিদ্যালয়ের পড়াশোনা পশ্চিমবঙ্গের চিত্তরঞ্জনের দেশবন্ধু বিদ্যালয়ে। স্কুলের পাঠ শেষ করে চিকিৎসা বিজ্ঞান নিয়ে পড়তে ১৯৬৫ খ্রিস্টাব্দে ভর্তি হন কলকাতার আর জি কর মেডিক্যাল কলেজ ও হাসপাতালে। ১৯৭৭ খ্রিস্টাব্দে সেই কলেজ থেকে ডাক্তারি পাশ করেন। কিন্ত তিনি সত্তরের দশকে নকশাল আন্দোলনে সি পি আই এম এল পার্টির সঙ্গে যুক্ত হয়ে পড়েন। সংগঠনের কাজে বেশ কয়েক বছর গ্রামে আত্মগোপন করে থাকেন। তবে উত্তাল আন্দোলনের সেই কাহিনী নিয়ে রচনা করেন—‘স্বপ্নের সত্তর মায়া রহিয়া গেল’ শীর্ষক গ্রন্থ। পরে তিনি ক্যান্সার চিকিৎসায় প্রশিক্ষণ নেন এবং রয়েল সোসাইটি অফ লন্ডনের ফেলো হন।

## কর্মজীবন
কর্মজীবনের দীর্ঘ সময় ডাঃ দাশগুপ্ত স্বাধীন ক্যানসার চিকিৎসক হিসাবে কাজ করে গেছেন। তিনি দুরারোগ্য এবং কষ্টদায়ক এই ক্যান্সার রোগের চিকিৎসায় ওষুধ না দিয়ে একজন মানবিক চিকিৎসক হয়ে রোগীর কষ্ট কমানোর চেষ্টা করতেন। মানবিক চিকিৎসক যত্নসহকারে যেমন ক্যান্সার রোগীর তিনি পরিচর্যা করতেন, তেমনই তিনি সন্ধান করতেন ক্যান্সারের জৈবিক উৎস আর সামাজিক কারণ। ক্যান্সার নিয়ে কাজের পাশাপাশি তিনি পাশাপাশি, জনস্বাস্থ্য বা লোকস্বাস্থ্যের স্বাধীনতার ভাবনা নিয়েও কাজ করেছেন এবং তার অভিজ্ঞতাপ্রসূত ধারণাতে 'জনস্বাস্থ্য' রাজনীতিরই অবিচ্ছেদ্য অঙ্গ হিসাবে স্থান পায়। ক্যান্সারসহ নানা ব্যাধির প্রতিকার এবং জনস্বাস্থ্য বিষয়ে তার স্বাধীন ভাবনা নিয়ে বহু রচনা প্রকাশিত হয়েছে দৈনিক, সাময়িক পত্র পত্রিকায় ও স্বাস্থ্য বিষয়ক জার্নালে। 

## রচিত গ্রন্থসমূহ

;ক্যান্সার সম্পর্কিত—
* *জীবনযাপন ও ক্যানসার* (২০১৬) , ধানসিড়ি, 978-93-8439-676-3
*  *ক্যানসার পুরনো ভয় নতুন ভাবনা* (২০২০) মিত্র ও ঘোষ পাবলিশার্স,  কলকাতা
* *ক্যানসারের অন্য পরিচয়* (অনুবাদ) মনু কোঠারি ও লোপা মেহেতা
* *এনভায়রনমেন্ট অ্যান্ড দ্য ফেনমেনন অফ ক্যান্সার* (২০০৯) ইংরাজীতে, সেরিবান দে বুক স্টোর
;স্বাস্থ্য সংক্রান্ত অন্যান্য গ্রন্থ—
* *স্বাস্থ্য নিয়ে বাদবিসংবাদ* (২০২০), আনন্দ পাবলিশার্স,  কলকাতা
* *দখলসম্ভবা*
;স্মৃতি কথা—
* *স্বপ্নের সত্তর মায়া রহিয়া গেল* (২০১৮), ধানসিড়ি, 978-93-8661-254-0
* *শীতলপাটি বিছিয়ে যারা* (২০২৩)

## জীবনাবসান
স্থবির দাশগুপ্ত দীর্ঘদিন সিওপিডি ও উচ্চ-রক্তচাপ জনিত নানা কারণে ভুগছিলেন। অতি সম্প্রতি ইনফ্লুয়েঞ্জায় আক্রান্ত হলে ২০২৩ খ্রিস্টাব্দের ৩ সেপ্টেম্বর দক্ষিণ কলকাতার এক হাসপাতালে ভর্তি করাতে হয়। পরে তার স্বাস্থ্যের অবনতি হলে ভেন্টিলেশনে পাঠানো হয়। কিন্তু সেপটিক শক ও মাল্টি অর্গ্যান ফেলিওরের কারণে ৫ সেপ্টেম্বর মঙ্গলবার প্রয়াত হন।

## তথ্যসূত্র

বিষয়শ্রেণী:১৯৪৯-এ জন্ম
বিষয়শ্রেণী:২০২৩-এ মৃত্যু
বিষয়শ্রেণী:কলকাতা জেলার ব্যক্তি
বিষয়শ্রেণী:বাঙালি চিকিৎসক 
বিষয়শ্রেণী:ভারতীয় চিকিৎসক
গারার

‘**গারার**’()এর শাব্দিক অর্থ হচ্ছে ধোকা, অস্পষ্টতা, অস্বচ্ছতা। এটি ফিকহুল মু'আমালাত বা (অর্থনৈতিক লেন-দেন বিষয়ক ফিকহ) এর একটি নেতিবাচক পরিভাষা, যেমন রিবা (সুদ) এবং মায়সির (জুয়া)।উল্লেখ্য যে, উপরোক্ত পরিভাষাটি বহু হাদীসে বিভিন্নভাবে উল্লেখিত হয়েছে। রাসূলে কারীম সাল্লাল্লাহু আলাইহি ওয়াসাল্লাম মুসলমানদেরকে তাদের লেনদেন ও কারবারে গারার থেকে বেঁচে থাকার নির্দেশ প্রদান করেছেন। আর এ নিষিদ্ধ বিষয়টি কুরআনুল কারীমে নিষিদ্ধ (আকলু মালিল গাইরে বিল বাতিল) অবৈধ পন্থায় অন্যের সম্পদ হাতিয়ে নেওয়া-এর অন্তর্ভুক্ত।

## তথ্যসূত্র

বিষয়শ্রেণী:শরিয়াহ-তে আরবি শব্দ ও বাক্যাংশ
বিষয়শ্রেণী:ব্যাংকিং পরিভাষা
বিষয়শ্রেণী:ঋণ
বিষয়শ্রেণী:ইসলামি ব্যাংকিং
কিমেরিজিয়ান

থাম্ব|কিমেরিজিয়ান
**কিমেরিজিয়ান** অধোযুগ (রোমান লিপি - *Kimmeridgian*) হল একটি ভূতাত্ত্বিক সময়কাল। কালের হিসেবে জুরাসিক যুগের শেষের দিকের (*উচ্চ* বা *অন্ত জুরাসিক* উপযুগ'এর) মধ্যভাগে ব্যাপ্ত এই অধোযুগের সময়সীমা ধরা হয় মোটামুটি আজ থেকে ১৫.৭৩ - ১৫.২১ কোটি বছর আগে। ভূতাত্ত্বিক হিসেবে এর আগের অধোযুগ হল অক্সফোর্ডিয়ান অধোযুগ (১৬.৩৫ - ১৫.৭৩ কোটি বছর) এবং এর পরে আসে টিথোনিয়ান অধোযুগ (১৫.২১ - ১৪.৫০ কোটি বছর)। এই তিনটি অধোযুগের সমষ্টিই ভূতাত্ত্বিক পরিভাষায় *উচ্চ জুরাসিক* উপযুগ নামে পরিচিত।

## নামকরণের ইতিহাস

ভূতাত্ত্বিক একটি সময়কালের পারিভাষিক নাম হিসেবে *কিমেরিজিয়ান* শব্দটি ১৮৩২ সালে প্রথম ব্যবহার করেন সুইস ভূতত্ত্ববিদ জুল থুরম্যাঁ (*Jules Thurmann*)।  দক্ষিণ-পশ্চিম ইংলন্ডের ডরসেট উপকূলে অবস্থিত *কিমেরিজ* গ্রামের নাম থেকে এই নামটি আসে। আসলে এই অঞ্চলে কাদাপাথরের যে বিশেষ স্তর দেখা যায় (*কিমেরিজ পাললিক শিলা*) তা এই কিমেরিজিয়ান অধোযুগে পলি পড়ে তৈরি হয়েছিল। অবশ্য আধুনিক মত অনুসারে এই পলি উচ্চ জুরাসিক উপযুগের কিমেরিজিয়ান অধোযুগ থেকে শুরু করে নিম্ন ক্রিটেশিয়াস যুগ পর্যন্ত এখানে সঞ্চিত হয়েছিল। পরে ১৮৪২ সালে ফরাসি ভূতত্ত্ববিদ আলসিদ দ্য'অরবিনি তাঁর লেখায় এই ভূতাত্ত্বিক সময়কাল সম্পর্কে এই নামটিই ব্যবহার করলে নামটি পরিভাষা হিসেবে স্বীকৃতি লাভ করে।

## বৈশিষ্ট্য ও জীববৈচিত্র

কিমেরিজীয় অধোযুগের পাললিক শিলা থেকে মূলত অ্যামোনাইট গোত্রের নানা প্রাণীর জীবাশ্ম উদ্ধার হয়েছে। এর সর্বনিম্ন স্তরে আবিস্কৃত হয়েছে *পিকটোনিয়া বেলাই* প্রজাতির মোলাস্ক পর্বের অমেরুদণ্ডী প্রাণীদের জীবাশ্ম। অপরদিকে কিমেরিজীয় অধোযুগের শেষে এবং টিথোনীয় অধোযুগের শুরুর স্তরে পাওয়া যায় *হাইবোনোটিসেরাস হাইবোনোটাম* প্রজাতির অ্যামোনাইট মোলাস্ক'এর জীবাশ্ম। এছাড়াও এই অধোযুগের পাললিক শিলাস্তর থেকে বিভিন্ন প্রজাতির সামুদ্রিক কচ্ছপ, কুমির, সরোপড এবং ইখটিওসরাসের জীবাশ্মও পাওয়া গেছে।

## তথ্যসূত্র

বিষয়শ্রেণী:ভূতাত্ত্বিক ইতিহাস
বিষয়শ্রেণী:ভূতাত্ত্বিক সময়কাল
কৃষ্ণনগর সিটি–করিমপুর রেলপথ

**কৃষ্ণনগর সিটি–করিমপুর রেলপথ** হল প্রায় ৮০ কিমি দীর্ঘ প্রস্তাবিত ব্রডগেজ রেলপথ। এই রেলপথটি ভারতীয় অঙ্গরাজ্য পশ্চিমবঙ্গের নদিয়া জেলার কৃষ্ণনগর সিটি জংশনকে করিমপুরের সঙ্গে সংযুক্ত করবে, এছাড়াও পরবর্তী পর্যায়ে মুর্শিদাবাদ জেলার জলঙ্গি পর্যন্ত সম্প্রসারিত করার পরিকল্পনা রয়েছে। রেলপথটি ১৪ নং রাজ্য সড়কের সমান্তরালে অগ্রসর হবে, এবং এটি পূর্ব রেলের শিয়ালদহ রেলওয়ে বিভাগের একটি নতুন রেলপথ হিসাবে নির্মিত হবে।

## ইতিহাস
### প্রাক-স্বাধীনতা
কৃষ্ণনগর সিটি জংশনের সঙ্গে তেহট্ট ও ডোমকোল মহকুমার রেল সংযোগ স্থাপনের প্রথম প্রচেষ্টা ব্রিটিশ ভারতে শুরু হয়েছিল। ইস্ট বেঙ্গল স্টেট রেলওয়ের এম রেডিস ও ক্যাপ্টেন ম্যাগনিয়াক ১৯০৫ সালে সমীক্ষা পরিচালনা করার সময় আনুমানিক ১৮,৪১,৫৬০ টাকা ব্যয় সহ ২৬ টি স্টেশনের প্রস্তাব করেছিলেন। পাঁচ বছর পর নদীয়া জেলা বোর্ডের সিদ্ধান্ত অনুসারে, কলকাতার একটি ব্রিটিশ সংস্থা এইচভি লো অ্যান্ড কো আরও একটি ব্যাপক সমীক্ষা শুরু করে ও কৃষ্ণনগর থেকে জলঙ্গি পর্যন্ত হালকা রেলপথ নির্মাণের জন্য একটি সংশোধিত প্রাক্কলন জমা দেয় যার আনুমানিক ব্যয় ১৭,৫৬,৩৭৬ টাকা এবং দশ মাসের মধ্যে কাজ শেষ করার প্রস্তাব করা হয়েছিল। এর পর ১৯৪০-এর দশকে ব্রিটিশ সরকার আরও দুটি জরিপ পরিচালনা করেছিল।

### স্বাধীনতা-পরবর্তী
ভারত সরকার প্রথম সমীক্ষা স্বাধীনতার ৫৩ বছর পরে পরিচালনা করেছিল, এবং সমীক্ষার কোন ফলাফল প্রকাশিত হয়নি। সাবেক ভারতীয় রেলমন্ত্রী মমতা বন্দ্যোপাধ্যায় ২০০০ খ্রিস্টাব্দে রেল বাজেট বক্তৃতায় কৃষ্ণনগর-করিমপুর রেল সংযোগের জন্য একটি নতুন সমীক্ষার ঘোষণা করেছিলেন। কৃষ্ণনগর থেকে চাপড়া পর্যন্ত রেলপথের অনুমোদন ২০১০-২০১১ অর্থবর্ষের রেল বাজেটে প্রদান করা হয়েছিল।

ভারতীয় রেলমন্ত্রক ২০২৩ খ্রিস্টাব্দের জানুয়ারি মাসে ২ কোটি টাকা ব্যয়ে কৃষ্ণনগর-করিমপুর রেলপথের সমীক্ষার কাজ শুরু করার অনুমোদন প্রদান করেছিল। পরিকল্পনা অনুসারে, সমীক্ষার কাজ ২০২৩ খ্রিস্টাব্দের অগাস্ট মাসে শুরু হয়েছিল, এবং পাঁচটি সমীক্ষক দল এই সমীক্ষায় নিয়োজিত ছিল।

## রুট/পথ
রেলপথটির জন্য চূড়ান্ত রুট বা পথ ২০২৩ খ্রিস্টাব্দের আগস্ট মাস পর্যন্ত নির্ধারিত হয়নি। তবে বিভিন্ন সংবাদ পত্রের নিবন্ধ অনুযায়ী, রেলপথটি কৃষ্ণনগর, চাপড়া, তেহট্ট, বেতাই ও করিমপুরকে সংযুক্ত করবে।

## তথ্যসূত্র

বিষয়শ্রেণী:ভারতের ৫ ফুট ৬ ইঞ্চি গেজের রেলপথ
বিষয়শ্রেণী:পশ্চিমবঙ্গের প্রস্তাবিত অবকাঠামো
বাংলাদেশে স্কাউটিং ও গাইডিং

**[[বাংলাদেশ|বাংলাদেশে]] [[স্কাউটিং]] এবং [[গার্ল গাইডিং]] আন্দোলন** বাংলাদেশ স্কাউটস, বিশ্ব স্কাউট সংস্থা সদস্য এবং বাংলাদেশ গার্ল গাইডস অ্যাসোসিয়েশন, বিশ্ব গার্ল গাইডস ও গার্ল স্কাউটস সংস্থা সদস্য দ্বারা পরিচালিত হয়।

## তথ্যসূত্র

বিষয়শ্রেণী:বাংলাদেশে স্কাউটিং ও গাইডিং
ইসহাক চেলেবি মসজিদ

**ইসহাক চেলেবি মসজিদ** (, , ) হলো বিতলা, উত্তর মেসিডোনিয়ার একটি অন্যতম বড় মসজিদ। এটি দ্রাগর নদীর উত্তর কূলে অবস্থিত। আমির বে বা পূর্বে এই এলাকাটি বিট-পাজার নামে পরিচিত ছিল কিবা এটি ইসহাক চেলেবি পাড়া নামেও পরিচিত।

## ইতিহাস
ইসহাক চেলেবি নামে জনপ্রিয় এই মসজিদটির নামকরণ করা হয়েছিল এর প্রতিষ্ঠাতা ইসা ফাকিহের পুত্র বিচারক ইসহাক চেলেবির নামে এবং এটি ১৫০৮ সালে প্রতিষ্ঠিত হয়েছিল। মসজিদটির মার্বেল ফলক এবং এর শিলালিপিটি আটটি সমান ক্ষেত্রে বিভক্ত যাতে পবিত্র কুরআন শরীফের আটটি আয়াতে লেখা আছে। তারিখটি ক্রোনোগ্রাম হিসেবে প্রদত্ত হয়েছে এবং নেসিহ নামীয় বিশেষ ক্যালিগ্রাফিতে লিখিত হয়েছে:

*দয়াময় আল্লাহর নামে সাহায্য (আসছে)<br>যিনি করুণাময়<br>পুরোনো বাড়িটি ক্রোনোগ্রাম দ্বারা সুসজ্জিত ছিল<br>তাঁর সম্ভ্রান্ত ইসহাক ইবনে ঈসা, তাঁর সুখ স্থায়ী হোক<br>জান্নাতে তার সম্মান বৃদ্ধি করুক<br>সৌভাগ্যক্রমে আমাদের জন্য তিনি মসজিদটি নির্মাণ করেছেন<br>এর দ্বারা তিনি সর্বজ্ঞের করুণা অর্জন করেছেন<br>পরে, অনুপ্রাণিত হয়ে তিনি একটি ক্রোনোগ্রাম লিখেছিলেন<br>তিনি পরম করুণাময়, করুণাময় আল্লাহর নামে আগমন করেছেন*

## তথ্যসূত্র

## বহিঃসংযোগ

বিষয়শ্রেণী:উত্তর মেসিডোনিয়ার উসমানীয় মসজিদ
বিষয়শ্রেণী:উইকিউপাত্তে স্থানাঙ্ক আছে
ক্যাডমিয়াম(I) টেট্রাক্লোরোঅ্যালুমিনেট

**ক্যাডমিয়াম(I) টেট্রাক্লোরোঅ্যালুমিনেট** একটি সাদা, স্ফটিকবৎ পদার্থ যা পানিতে অদ্রবণীয়। এটির গলনাঙ্ক ৪৭২ ডিগ্রি সেলসিয়াস এবং স্ফুটনাঙ্ক ১০৫০ ডিগ্রি সেলসিয়াস। এটি একটি শক্তিশালী জারক পদার্থ এবং এটি একটি শক্তিশালী অ্যাসিডের সাথে বিক্রিয়া করে।
## উৎপাদন
ক্যাডমিয়াম(I) টেট্রাক্লোরোঅ্যালুমিনেট ক্যাডমিয়াম এবং অ্যালুমিনিয়াম ধাতু থেকে উৎপাদিত হয়। এই পদ্ধতিতে, ক্যাডমিয়াম এবং অ্যালুমিনিয়ামকে একসাথে গরম করা হয়। এই বিক্রিয়াটি নিম্নরূপঃ

:
:
## ব্যবহার
ক্যাডমিয়াম(I) টেট্রাক্লোরোঅ্যালুমিনেট প্রধানত রাসায়নিক শিল্পে ব্যবহৃত হয়। এটি প্লাস্টিক, রঙ এবং দ্রাবক উৎপাদনে ব্যবহৃত হয়। এটি কিছু ধাতুবিদ্যা প্রক্রিয়াতেও ব্যবহৃত হয়।
## বিপদ
ক্যাডমিয়াম(I) টেট্রাক্লোরোঅ্যালুমিনেট একটি বিষাক্ত পদার্থ। এটি প্রদাহ সৃষ্টি করতে পারে এবং চোখ, ত্বক এবং শ্বাসযন্ত্রের ক্ষতি করতে পারে। এটি দীর্ঘমেয়াদী এক্সপোজারের ফলে ক্যান্সারের কারণ হতে পারে।
### পরিবেশগত প্রভাব
ক্যাডমিয়াম(I) টেট্রাক্লোরোঅ্যালুমিনেট পরিবেশের জন্য ক্ষতিকর। এটি মাটি এবং জলে দূষণ করতে পারে। এটি উদ্ভিদ এবং প্রাণীর জন্য ক্ষতিকর।
## নিরাপত্তা ব্যবস্থা
ক্যাডমিয়াম(I) টেট্রাক্লোরোঅ্যালুমিনেট ব্যবহারের সময় নিরাপত্তা ব্যবস্থা নেওয়া গুরুত্বপূর্ণ। এই পদার্থটিকে নিঃশ্বাসে সেবন না করার জন্য একটি মাস্ক পরা উচিত। এটি চোখ এবং ত্বকের সংস্পর্শে এড়ানো উচিত।
## তথ্যসূত্র

বিষয়শ্রেণী:ক্যাডমিয়াম যৌগ
বিষয়শ্রেণী:টেট্রাক্লোরোঅ্যালুমিনেট
ফিলিপ্পো লিপি

**ফ্রা ফিলিপ্পো লিপি**  ( আনুমানিক ১৪০৬ - ৮ অক্টোবর ১৪৬৯), যিনি **লিপ্পো লিপি** নামেও পরিচিত, কোয়াট্রোসেন্তো (পঞ্চদশ শতাব্দী) এর একজন ইতালীয় চিত্রশিল্পী এবং একজন কারমেলাইট পুরোহিত ছিলেন। তিনি একটি পেইন্টিং কর্মশালার প্রথম রেনেসাঁর মহাগুরু ছিলেন, যিনি অনেক চিত্রশিল্পীকে নিজ হাতেকলমে কাজ শিখিয়েছিলেন। স্যান্ড্রো বোটিসেলি এবং ফ্রান্সেস্কো ডি পেসেলো (পেসেলিনো নামে পরিচিত) ছিলেন তাঁর সবচেয়ে বিশিষ্ট ছাত্রদের মধ্যে অন্যতম।  তার ছেলে ফিলিপ্পিনো লিপিও তার অধীনে অধ্যয়ন করেন এবং পরবর্তীতে নানা কাজে সহায়তা করেন।

## তথ্যসূত্র

বিষয়শ্রেণী:ইতালীয় রেনেসাঁর চিত্রশিল্পী
বিষয়শ্রেণী:ফ্লোরেন্সের চিত্রশিল্পী
বিষয়শ্রেণী:১৪০৬-এ জন্ম
বিষয়শ্রেণী:১৪৬৯-এ মৃত্যু
বিষয়শ্রেণী:ইতালীয় পুরুষ চিত্রশিল্পী
বিষয়শ্রেণী:ক্যাথলিক চিত্রশিল্পী
বিষয়শ্রেণী:১৫শ শতাব্দীর ইতালীয় চিত্রশিল্পী
বিষয়শ্রেণী:১৫শ শতাব্দীর ক্রীতদাস
ক্যাডমিয়াম ক্লোরাইড

**ক্যাডমিয়াম ক্লোরাইড** (ইংরেজি: Cadmium chloride) হল একটি অজৈব যৌগ যার রাসায়নিক সংকেত CdCl2। এটি একটি সাদা, স্ফটিকাকার পদার্থ যা জলে সহজেই দ্রবীভূত হয়। ক্যাডমিয়াম ক্লোরাইড একটি বিষাক্ত পদার্থ এবং এর বাষ্প শ্বাসকষ্টের কারণ হতে পারে।

## রাসায়নিক বৈশিষ্ট্য
ক্যাডমিয়াম ক্লোরাইড পানি এবং অন্যান্য পোলার দ্রাবকগুলিতে ভালভাবে দ্রবীভূত হয়। এটি একটি হালকা লুইস অ্যাসিড।:CdCl2 + 2 Cl− → [CdCl4]2−ইকুইমোলার ক্যাডমিয়াম ক্লোরাইড এবং পটাশিয়াম ক্লোরাইডের দ্রবণ পটাশিয়াম ক্যাডমিয়াম ট্রাইক্লোরাইড দেয়। বড় ক্যাটেশনের সাহায্যে ত্রিকোণ বাইপিরামিডাল [CdCl5]3− আয়নকে বিচ্ছিন্ন করা সম্ভব। ক্যাডমিয়াম ধাতু গলিত ক্যাডমিয়াম ক্লোরাইডে দ্রবণীয়, ক্যাডমিয়াম ক্লোরাইড ৫৬৮ ডিগ্রি সেলসিয়াসের উপরে গরম করার ফলে উত্পাদিত হয়। ঠাণ্ডা হলে, ধাতু অবক্ষয় করে।

## ব্যবহার

ক্যাডমিয়াম ক্লোরাইডের প্রধান ব্যবহার হল রঙ তৈরিতে। এটি ধাতব পৃষ্ঠকে মরিচা থেকে রক্ষা করতেও ব্যবহৃত হয়। এটি ফটোগ্রাফি এবং ইলেকট্রনিক্স শিল্পেও ব্যবহৃত হয়।

## প্রস্তুতি

ক্যাডমিয়াম ক্লোরাইড প্রস্তুত করা হয় ক্যাডমিয়াম ধাতুকে ক্লোরিন গ্যাসের সাথে বিক্রিয়া করে। এটিকে বাষ্পীভূত করে এবং শীতল করে স্ফটিক আকারে পৃথক করা হয়।

ক্যাডমিয়াম ক্লোরাইড একটি বিষাক্ত পদার্থ এবং এর সংস্পর্শে এলে স্বাস্থ্যের জন্য ক্ষতিকর হতে পারে। এটি ত্বক, চোখ এবং শ্বাসযন্ত্রের জ্বালা সৃষ্টি করতে পারে। দীর্ঘস্থায়ী এক্সপোজার কিডনি এবং ফুসফুসের ক্ষতি করতে পারে। ক্যাডমিয়াম ক্লোরাইডের ব্যবহার সীমিত করা উচিত এবং এটিকে সাবধানতার সাথে ব্যবহার করা উচিত।

## তথ্যসূত্র

## বহিঃসংযোগ
*International Chemical Safety Card 0116
*IARC Monograph "Cadmium and Cadmium Compounds"
* National Pollutant Inventory - Cadmium and compounds

বিষয়শ্রেণী:ক্যাডমিয়াম যৌগ
বিষয়শ্রেণী:ক্লোরাইড
বিষয়শ্রেণী:ধাতব হ্যালাইড
ডাইসোডিয়াম সাইট্রেট

**ডাইসোডিয়াম সাইট্রেট** একটি রাসায়নিক যৌগ। এই যৌগটি ডাইসোডিয়াম হাইড্রোজেন সাইট্রেট, অ্যালকাসিট্রন এবং সেসকুইহাইড্রেট নামেও পরিচিত। এর রাসায়নিক সংকেত Na 2 C 6 H 6 O 7 । এটি সাইট্রিক অ্যাসিডের একটি অ্যাসিড লবণ। 

## ব্যবহার
অন্যান্য অ্যান্টিঅক্সিডেন্টগুলির প্রভাব উন্নত করতে এটি খাবারে অ্যান্টিঅক্সিডেন্ট হিসাবে ব্যবহৃত হয়।  এটি একটি অম্লতা নিয়ন্ত্রক এবং সিকোয়েস্ট্যান্ট হিসাবেও ব্যবহৃত হয়।  যেসব সাধারণ খাদ্যদ্রব্যে এটি ব্যবহৃত হয় তাদের মধ্যে রয়েছে জিলেটিন, জ্যাম, মিষ্টি, আইসক্রিম, কার্বনেটেড পানীয়, দুধের গুঁড়া, দ্রাক্ষাসুরা এবং প্রক্রিয়াজাত চিজ। ডাইসোডিয়াম সাইট্রেটকে ঘন করার এজেন্ট বা স্টেবিলাইজার হিসেবেও এটি ব্যবহার করা যেতে পারে। 

### শিল্পে
দাগ দূর করে এমন গৃহস্থালী পণ্যের উপাদান তৈরি করতে শিল্পক্ষেত্রে ডাইসোডিয়াম সাইট্রেট ব্যবহার করা হয়।

### স্বাস্থ্য
ডাইসোডিয়াম সাইট্রেট রোগীর মূত্রনালীর সংক্রমণ থেকে অস্বস্তি কমানোর জন্য চিকিৎসাক্ষেত্রে ব্যবহার করা হয়।  

## তথ্যসূত্র

বিষয়শ্রেণী:ই-সংখ্যায়িত খাদ্যে সংযোজিত দ্রব্য
বিষয়শ্রেণী:অ্যাসিড লবণ
বিষয়শ্রেণী:সাইট্রেট
বিষয়শ্রেণী:সোডিয়াম যৌগ
ফেন্টানাইল

**ফেন্টানাইল**, (যাকে **ফেন্টানিলও** বলা হয়) হলো একটি অত্যন্ত শক্তিশালী কৃত্রিম আফিম-সদৃশ ঔষধ যা প্রাথমিকভাবে ব্যথানাশক হিসেবে ব্যবহৃত হয়। ফেন্টানাইল মরফিনের চেয়ে ৫০ থেকে ১০০ গুণ বেশি শক্তিশালী। ক্যান্সার রোগী এবং যারা বেদনাদায়ক অস্ত্রোপচার থেকে সুস্থ হয়ে উঠছে তাদের ব্যথা প্রশমিত করতে এর প্রাথমিক ব্যবহার রয়েছে। ফেনটানাইল একটি নিরাময়কারী হিসাবেও ব্যবহৃত হয়। ফেন্টানাইল খুব দ্রুত কাজ করে এবং তুলনামূলকভাবে অল্প পরিমাণে গ্রহণ করলে ওভারডোজ হতে পারে। ফেন্টানাইল মিউ-অপয়েড রিসেপ্টর সক্রিয় করে কাজ করে। ফেন্টানাইল সাধারণত ফেন্টানাইল সাইট্রেট নামেও পরিচিত এবং **সাবলাইমেজ** ব্র্যান্ড নামে বিক্রি হয়।

ফার্মাসিউটিক্যাল ফেন্টানাইলের প্রতিকূল প্রভাবগুলি অন্যান্য আফিম-সদৃশ ঔষধের সাথে সাদৃশ্যপূর্ণ। যার মধ্যে আসক্তি, বিভ্রান্তি, শ্বাসযন্ত্রের বিষণ্নতা (যা ব্যাপকভাবে বিস্তৃত এবং চিকিৎসা না করা হলে শ্বাসযন্ত্র বন্ধ হয়ে যেতে পারে), তন্দ্রা, বমি বমি ভাব, অমূলক প্রত্যক্ষণ বিভ্রম দৃষ্টিশক্তির ব্যাঘাত, ডিসকাইনেসিয়া , প্রলাপ, অ্যানালজেসিয়া, নারকোটিক ইলিয়াস, পেশীর অনমনীয়তা, কোষ্ঠকাঠিন্য, চেতনা হ্রাস, হাইপোটেনশন, কোমা এবং মৃত্যু। অ্যালকোহল এবং অন্যান্য ওষুধ (অর্থাৎ, কোকেন, হেরোইন) ফেন্টানাইলের পার্শ্বপ্রতিক্রিয়াগুলিকে সহনশীলভাবে বাড়িয়ে তুলতে পারে। ন্যালোক্সেন (Narcan নামেও পরিচিত) হলো ফেন্টানাইল বিষক্রিয়ার অ্যান্টিডোট। এটি অপিওড ওভারডোজের প্রভাবকে বিপরীত করতে পারে। যাইহোক, যেহেতু ফেন্টানাইল খুব শক্তিশালী, তাই ন্যালোক্সেনের একাধিক ডোজ প্রয়োজন হতে পারে।
## চিকিৎসাবিজ্ঞানে ব্যবহার
## পার্শ্ব-প্রতিক্রিয়া

## তথ্যসূত্র

## আরও পড়া
*মরফিন
*আফিম
 

## বহিঃসংযোগ

* 

বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ
বিষয়শ্রেণী:১৯৬০-এ প্রবর্তিত পণ্য
বিষয়শ্রেণী:পাইপেরিডিন
বিষয়শ্রেণী:বেলজীয় উদ্ভাবন
বিষয়শ্রেণী:ব্যথানাশক
নাইট্রোজেন ট্রাইব্রোমাইড

**নাইট্রোজেন ট্রাইব্রোমাইড** একটি রাসায়নিক যৌগ যার রাসায়নিক সংকেত NBr3 । বিশুদ্ধ অবস্থায় এটি অত্যন্ত বিস্ফোরক। এমনকি −১০০ ডিগ্রি সেলসিয়াস তাপমাত্রাতেও। এই কারণে ১৯৭৫ সাল পর্যন্ত এই ষৌগটিকে আলাদা করা যায়নি। এটি দেখতে গাঢ় লাল রঙের এবং উদ্বায়ী কঠিন পদার্থ।

## প্রস্তুতি
বিসট্রাইমিথাইলসিলাইলব্রোমামিন জৈব যৌগের সাথে ব্রোমিন মনোক্লোরাইডের বিক্রিয়া করে সর্বপ্রথম নাইট্রোজেন ট্রাইব্রোমাইড প্রস্তুত করা হয়েছিল। এই বিক্রিয়াটি −৮৭ ডিগ্রি তাপমাত্রায় করাা হয়। এই বিক্রিয়ায় উপজাত হিসাবে ট্রাইমিথাইলসিলাইল ক্লোরাইড উৎপন্ন হয়। বিক্রিয়াটি নিচে দেওয়া হলো:

: (Me3 Si)2 NBr + 2 BrCl → NBr3 + 2 

যেখানে "Me" একটি মিথাইল গ্রুপ।

## বিক্রিয়া
নাইট্রোজেন ট্রাইব্রোমাইড −৮৭ ডিগ্রি সেলসিয়াস তাপমাত্রায় ডাইক্লোরোমেথেন দ্রবণে অ্যামোনিয়ার সাথে বিক্রিয়া করে NBrH2 উৎপন্ন করে। 

: NBr3 + 2 NH3 → 3 NH2 Br

এটি −৮৭ ডিগ্রি সেলসিয়াস তাপমাত্রায় ডাইক্লোরোমিথেন দ্রবণে আয়োডিনের সাথেও বিক্রিয়া করে লাল-বাদামী রঙের কঠিন পদার্থ NBr2 I তৈরি করে। উৎপন্ন যৌগটি −২০ ডিগ্রি সেলসিয়াস তাপমাত্রা পর্যন্ত স্থিতিশীল।

: NBr3 + I2 → NBr2 I + IBr

## তথ্যসূত্র

বিষয়শ্রেণী:অজৈব অ্যামিনসমূহ
বিষয়শ্রেণী:ব্রোমাইড
বিষয়শ্রেণী:নাইট্রোজেন হ্যালাইড
ক্যাডমিয়াম ফ্লোরাইড

**ক্যাডমিয়াম ফ্লোরাইড** (CdF2) হল একটি অজৈব যৌগ যা ক্যাডমিয়াম এবং ফ্লোরাইডের মাধ্যমে গঠিত হয়। এটি একটি সাদা, স্ফটিকের কঠিন পদার্থ যা পানিতে অদ্রবণীয়। ক্যাডমিয়াম ফ্লোরাইড একটি বিষাক্ত পদার্থ। এটি বায়ু এবং জলে স্থিতিশীল। এটি বিভিন্ন শিল্প ও বৈজ্ঞানিক প্রয়োগে ব্যবহৃত হয়। ফ্লোরাইড যৌগগুলিও সংশ্লেষী জৈব রসায়নে উল্লেখযোগ্য ব্যবহার রয়েছে।
## প্রস্তুতি
ক্যাডমিয়াম ফ্লোরাইড প্রস্তুত করা হয় ক্যাডমিয়াম ধাতু বা এর লবণের সাথে ফ্লোরিন বা হাইড্রোফ্লোরিক অ্যাসিডের বিক্রিয়া দ্বারা। এটি ক্যাডমিয়াম কার্বনেটকে ৪০% হাইড্রোফ্লোরিক অ্যাসিড দ্রবণে দ্রবীভূত করে, দ্রবণটি বাষ্পীভূত করে এবং ১৫০&nbsp;°C তাপমাত্রায় শূন্যস্থানে শুকিয়ে প্রস্তুত করা যেতে পারে।

এটি প্রস্তুত করার আরেকটি পদ্ধতি হল ক্যাডমিয়াম ক্লোরাইড এবং অ্যামোনিয়াম ফ্লোরাইড দ্রবণ মেশানো, তারপরে ক্রিস্টালাইজেশন। দ্রবণীয় ক্যাডমিয়াম ফ্লোরাইড দ্রবণ থেকে ফিল্টার করা হয়।

ক্যাডমিয়াম সালফাইডের সাথে ফ্লোরিন বিক্রিয়া করে ক্যাডমিয়াম ফ্লোরাইডও প্রস্তুত করা হয়। এই বিক্রিয়া টি খুব দ্রুত ঘটে এবং ব্যবহৃত অন্যান্য বিক্রিয়ার তুলনায় অনেক কম তাপমাত্রায় প্রায় বিশুদ্ধ ফ্লোরাইড তৈরি করে। 
## বৈশিষ্ট্য
ক্যাডমিয়াম ফ্লোরাইড একটি সাদা, স্ফটিকের কঠিন পদার্থ। এটি পানিতে অদ্রবণীয় তবে হাইড্রোফ্লোরিক অ্যাসিডে দ্রবণীয়। এটি একটি বিষাক্ত পদার্থ। এর গলনাঙ্ক 1110&nbsp;°C এবং স্ফুটনাঙ্ক 1748&nbsp;°C। এর ঘনত্ব 6.33 g/cm³।

## ব্যবহার
ক্যাডমিয়াম ফ্লোরাইড বিভিন্ন শিল্প ও বৈজ্ঞানিক প্রয়োগে ব্যবহৃত হয়। এর কিছু গুরুত্বপূর্ণ ব্যবহার হলঃ

* এটি একটি অপটিক্যাল ফাইবার উপাদান হিসাবে ব্যবহৃত হয়।
* এটি একটি তেজস্ক্রিয় শোষণক হিসাবে ব্যবহৃত হয়।
* এটি একটি ইলেকট্রনিক্স উপাদান হিসাবে ব্যবহৃত হয়।
* এটি একটি রঞ্জক এবং সার হিসাবে ব্যবহৃত হয়।
* এটি একটি ফ্লুরোসিস প্রতিরোধক হিসাবে ব্যবহৃত হয়।

## নিরাপত্তা
ক্যাডমিয়াম ফ্লোরাইড একটি বিষাক্ত পদার্থ। এটি বায়ু এবং জলে স্থিতিশীল হলেও এটি শ্বাসযন্ত্র, ত্বক এবং চোখের জন্য জ্বালাময়। এটি অভ্যন্তরীণভাবে গ্রহণ করলেও বিষাক্ত। ক্যাডমিয়াম ফ্লোরাইডেও ক্যাডমিয়াম এবং ফ্লোরাইড দ্বারা সৃষ্ট একই সম্ভাব্য বিপদ রয়েছে।

## তথ্যসূত্র

বিষয়শ্রেণী:ফ্লোরাইড
বিষয়শ্রেণী:ধাতব হ্যালাইড
বিষয়শ্রেণী:ক্যাডমিয়াম যৌগ
অসমিয়াম(III) ব্রোমাইড

**অসমিয়াম(III) ব্রোমাইড** একটি অজৈব যৌগ যার রাসায়নিক সংকেত  । এই যৌগটি অসমিয়াম ট্রাইব্রোমাইড নামে বেশি পরিচিত। 

## সংশ্লেষণ
বায়ুশূন্য অবস্থায় বা পরিবেশে অসমিয়াম টেট্রাব্রোমাইডকে গরম করলে এটি ভেঙ্গে গিয়ে ব্রোমিন বের হয় ও সেই সঙ্গে অসমিয়াম ট্রাইব্রোমাইড তৈরি হয়। বিক্রিয়াটি এই রকম :

:: 

## ধর্ম
এই যৌগটি গাঢ়-ধূসর রঙের স্ফটিক গঠন করে। এটি জলে অদ্রবণীয়।

## তথ্যসূত্র

বিষয়শ্রেণী:ব্রোমাইড
বিষয়শ্রেণী:অসমিয়াম যৌগ
বিষয়শ্রেণী:ধাতব হ্যালাইড
হস্ত-চুম্বন

[alt=|থাম্ব|350x350পিক্সেল| ফরাসি প্রেসিডেন্ট [এমানুয়েল মাক্রোঁ|ইমানুয়েল ম্যাক্রোঁ মার্কিন ফার্স্ট লেডি মেলানিয়া ট্রাম্পকে তার হাতে চুম্বন করে শুভেচ্ছা জানিয়েছেন (২৪ এপ্রিল ২০১৮)।]]
**হস্ত-চুম্বন** হল একটি অভিবাদন অঙ্গভঙ্গি যা একজন ব্যক্তির অন্যের প্রতি সৌজন্য, ভদ্রতা, শ্রদ্ধা, প্রশংসা বা এমনকি ভক্তি নির্দেশ করে। একটি হস্ত-চুম্বন একটি ভদ্রলোকের জন্য একটি ভদ্রমহিলাকে অভ্যর্থনা জানানোর জন্য একটি সম্মানজনক উপায় বলে মনে করা হয়। বর্তমানকালে অ-প্রথাগত হস্ত-চুম্বন বিরল এবং বেশিরভাগই রক্ষণশীল শ্রেণি বা কূটনৈতিক প্রেক্ষাপটের মধ্যে ঘটে। বর্তমান সময়ে হস্ত চুম্বন মূলত গালে চুম্বন বা করমর্দন দ্বারা প্রতিস্থাপিত হয়েছে।

একটি অ-প্রথাগত হস্ত-চুম্বন মহিলা দ্বারা শুরু করা যেতে পারে, যিনি তার ডান হাতটি হাতের পিছনের দিকে মুখ করে ধরে রাখবেন; অথবা ভদ্রলোক তার ডান হাতের তালুটি উপরের দিকে প্রসারিত করে ভদ্রমহিলাকে আমন্ত্রণ জানাতে তার ডান হাতটি নিচের দিকে হালকাভাবে রাখতে পারেন। ভদ্রলোক প্রদত্ত হাতের দিকে প্রণাম করতে পারেন এবং (প্রায়ই প্রতীকীভাবে) তার ঠোঁট দিয়ে তার নাকল স্পর্শ করবেন, যখন প্রদত্ত হাতটি হালকাভাবে ধরে থাকবে। যাইহোক আধুনিক ঐতিহ্যে ঠোঁট আসলে হাত স্পর্শ করে না, বিশেষ করে একটি আনুষ্ঠানিক পরিবেশে যেখানে কোনো অন্তরঙ্গ বা রোমান্টিক আন্ডারটোন অনুপযুক্ত বলে বিবেচিত হতে পারে। অঙ্গভঙ্গিটি সংক্ষিপ্ত এক সেকেন্ডেরও কম স্থায়ী।

তুরস্ক, মালয়েশিয়া, ইন্দোনেশিয়া, সোমালিয়া এবং ব্রুনাইতে হস্ত-চুম্বন হল সব লিঙ্গের বয়স্ক ব্যক্তিদের, প্রাথমিকভাবে নিকটতম আত্মীয় (বাবা-মা, দাদা-দাদি এবং চাচা-চাচী উভয়ই) এবং শিক্ষকদের শুভেচ্ছা জানানোর একটি সাধারণ উপায়। কখনো কখনো হাত চুম্বন করার পরে, অভিবাদনকারী তার নিজের কপালে হাত টানবে। ফিলিপাইনে, অঙ্গভঙ্গিটি কেবল কপালে হাতের স্পর্শে বিকশিত হয়েছে; হাত-চুম্বন নিজেই একটি আলাদা ধরনের অঙ্গভঙ্গি হয়ে উঠেছে যা কখন ব্যবহার করা যেতে পারে সেই বিষয়ে ইউরোপীয় প্রথার সাথে মিশে গেছে।

দক্ষিণ ইতালিতে, বিশেষ করে সিসিলিতে, মৌখিক অভিবাদন "আমি হাত চুম্বন করি।" (   ) এই ব্যবহার থেকে উদ্ভূত। একইভাবে, হাঙ্গেরিতে মৌখিক অভিবাদন "আমি তোমার হাত চুম্বন করি।" (হাঙ্গেরিয়ান: "Kezicsókolom।") কখনও কখনও ব্যবহৃত হয়, বিশেষ করে যখন প্রবীণদের শুভেচ্ছা জানানো হয় এবং গ্রামীণ সম্প্রদায়গুলিতে। সংক্ষিপ্ত সংস্করণ "আমি এটি চুম্বন করি।" (হাঙ্গেরিয়ান: "Csókolom।") আরও বিস্তৃত।

রোমানিয়াতে অঙ্গভঙ্গিটি পুরোহিত এবং মহিলাদের জন্য সংরক্ষিত এবং দেশের কিছু অংশে একজন মহিলার সাথে প্রথম পরিচয় হলে এটি সাধারণ অভিবাদন। মহিলাদের প্রতি মৌখিক অভিব্যক্তি হল "আমি তোমার হাত চুম্বন করি" (রোমানিয়ান: "সারুত মানা" এবং কখনও কখনও সংক্ষিপ্ত করে "সারু-মনা") বিশ্বাসের কারণে যাজকদের কাছে এটি কখনও কখনও "আমি তোমার ডানদিকে চুম্বন করি" এ পরিবর্তিত হয়। যাজক পবিত্র এবং আশীর্বাদযোগ্য তা নির্বিশেষে পুরোহিতের নিজের এবং যে কোন ঘটনাগত ত্রুটি। অতীতে বাবা-মা উভয়েই তাদের হাতে চুম্বন করতেন এবং এক ধরনের আশীর্বাদ হিসাবে দেখতেন, তবে অভিব্যক্তিটি এখন প্রায় একচেটিয়াভাবে মহিলাদের দিকে।

*[[দ্য গডফাদার]]* সিরিজে হস্ত-চুম্বন বেশ স্পষ্টভাবে ব্যবহৃত হয়েছে, একটি উপায় হিসাবে যিনি ডন ব্যক্তিকে নির্দেশ করতে পারেন। এটি পিরিয়ড ফিল্মগুলিতেও বৈশিষ্ট্যযুক্ত, যেমন *ডেঞ্জারাস লিয়াজোন্স*।

## বহিঃসংযোগ

*
বিষয়শ্রেণী:হাত
বিষয়শ্রেণী:চুম্বন
বিষয়শ্রেণী:অঙ্গভঙ্গি
গালে চুম্বন

[থাম্ব| [ঈষ্করিয়োতীয় যিহূদা|জুডাসের গালে চুমু খাচ্ছে যিশু । কারাভাজ্জো দ্বারা ক্যানভাসে তেলচিত্র, ১৬০২]]
**গালে চুম্বন** হল বন্ধুত্ব, পারিবারিক সম্পর্ক, অভিবাদন জানানো, অভিনন্দন জানানো, কাউকে সান্ত্বনা দেওয়া বা সম্মান দেখানোর জন্য একটি আচার বা সামাজিক চুম্বনের অঙ্গভঙ্গি।

গালে চুম্বন মধ্যপ্রাচ্য, ভূমধ্যসাগরীয়, দক্ষিণ, মধ্য ও পূর্ব ইউরোপ, নিম্ন দেশ, আফ্রিকার হর্ন, মধ্য আমেরিকা এবং দক্ষিণ আমেরিকায় খুবই সাধারণ। মার্কিন যুক্তরাষ্ট্র এবং জাপান সহ অন্যান্য দেশে রাষ্ট্রপ্রধান এবং ফার্স্ট লেডি  বা রাজকীয় এবং রাজপরিবারের সদস্যদের মধ্যে একটি আন্তর্জাতিক বৈঠকে গালে চুম্বন করা সাধারণ।

স্থানীয় সংস্কৃতির উপর নির্ভর করে‌ গালে চুম্বন পরিবারের সদস্যদের পাশাপাশি বন্ধুবান্ধব এবং পরিচিতদের মধ্যে উপযুক্ত বলে বিবেচিত হতে পারে: একজন পুরুষ এবং একজন মহিলা, দুইজন মহিলা বা দুইজন পুরুষ। শেষের পরিচিতির বিভিন্ন মাত্রা রয়েছে।

পূর্ব ইউরোপে পুরুষ-মহিলা এবং মহিলা-মহিলা গালে চুম্বন বন্ধুদের মধ্যে একটি আদর্শ অভিবাদন, যখন পুরুষ-পুরুষ গালে চুম্বন কম সাধারণ। পূর্ব ইউরোপীয় কমিউনিস্ট নেতারা প্রায়ই জনসাধারণ এবং রাষ্ট্রীয় অনুষ্ঠানে একে অপরকে একটি সমাজতান্ত্রিক ভ্রাতৃত্বপূর্ণ চুম্বনের মাধ্যমে শুভেচ্ছা জানান।

গালে চুম্বনে উভয় ব্যক্তিই সামনের দিকে ঝুঁকে পড়ে এবং হয় হালকাভাবে গাল দিয়ে গাল স্পর্শ করে বা গাল দিয়ে ঠোঁট দেয়। সাধারণত অঙ্গভঙ্গি অন্য গাল, বা আরও, পর্যায়ক্রমে গাল দিয়ে পুনরাবৃত্তি হয়। দেশ এবং পরিস্থিতির উপর নির্ভর করে, চুম্বনের সংখ্যা এক থেকে চারটি পর্যন্ত হয়। হাত নাড়ানো বা আলিঙ্গনও হতে পারে।

গালে চুম্বন অনেক সংস্কৃতিতে সামান্য ভিন্ন অর্থ এবং অঙ্গভঙ্গি সহ ব্যবহৃত হয়। উদাহরণস্বরূপ, গালে চুম্বন একটি আলিঙ্গনের সাথে যুক্ত হতে পারে বা নাও হতে পারে। ব্যবহারের জন্য উপযুক্ত সামাজিক প্রেক্ষাপট এক দেশ থেকে অন্য দেশে ব্যাপকভাবে পরিবর্তিত হতে পারে, যদিও অঙ্গভঙ্গি একই রকম হতে পারে।

সংস্কৃতি এবং পরিস্থিতিতে যেখানে গালে চুম্বন একটি সামাজিক নিয়ম, সেখানে একটি চুম্বন দিতে বা গ্রহণ করতে ব্যর্থতা বা অস্বীকৃতিকে সাধারণভাবে মানুষের মধ্যে বিদ্বেষের সূচক হিসাবে নেওয়া হয় এবং এই ধরনের অন্তর্নিহিততা দূর করতে এবং অপরাধ করা এড়াতে একটি ব্যাখ্যার প্রয়োজন হতে পারে, যেমন যেহেতু ব্যক্তির একটি সংক্রামক রোগ যেমন সর্দি।

## তথ্যসূত্র

বিষয়শ্রেণী:চুম্বন
বিষয়শ্রেণী:অভিবাদন
বিষয়শ্রেণী:অঙ্গভঙ্গি
.এলআর

**.এলআর** হল লাইবেরিয়ার ইন্টারনেট কান্ট্রি কোড টপ-লেভেল ডোমেইন (সিসিটিএলডি)। এটিতে নিবন্ধনকারীকে অবশ্যই স্থানীয় উপস্থিতি থাকতে হবে।

## তথ্যসূত্র

বিষয়শ্রেণী:কান্ট্রি কোড টপ-লেভেল ডোমেইন
চোনান সিটি ফুটবল ক্লাব

**চোনান সিটি ফুটবল ক্লাব** (, ; সাধারণত **চোনান সিটি এফসি** এবং সংক্ষেপে **চোনান সিটি** নামে পরিচিত) হচ্ছে চোনান ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার দ্বিতীয় স্তরের ফুটবল লিগ কে লিগ ২-এ প্রতিযোগিতা করে। এই ক্লাবটি ২০০৮ সালের ৯ই জানুয়ারি তারিখে প্রতিষ্ঠিত হয়েছে। ২৬,০০০ ধারণক্ষমতাবিশিষ্ট চোনান স্টেডিয়ামে ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় পার্ক নাম-ইয়ল এবং সভাপতির দায়িত্ব পালন করছেন পার্ক সাং-দন। বর্তমানে দক্ষিণ কোরীয় রক্ষণভাগের খেলোয়াড় কিম জু-হন এই ক্লাবের অধিনায়কের দায়িত্ব পালন করছেন।

পার্ক দং-হিউক, জো ইহ-রক, চো হিয়ং-ইক, জো জু-ইয়ং এবং কিম জং-সুকের মতো খেলোয়াড়গণ চোনান সিটির জার্সি গায়ে মাঠ কাঁপিয়েছেন।

## ইতিহাস
২০০৮ মৌসুমে, পেশাদার ফুটবল ক্লাব হিসেবে প্রথম মৌসুমে চোনান সিটি দক্ষিণ কোরিয়ার পেশাদার ফুটবল ক্লাবগুলোর মধ্যকার আয়োজিত দক্ষিণ কোরীয় ফুটবল লিগ পদ্ধতির তৎকালীন তৃতীয় স্তরের পেশাদার ফুটবল লিগ কোরিয়া জাতীয় লিগে প্রতিদ্বন্দ্বিতা করেছিল;  উক্ত মৌসুমে চোনান সিটি ৮ জয় এবং ৮ ড্রয়ে সর্বমোট ৩২ পয়েন্ট অর্জন করে ২০০৮ কোরিয়া জাতীয় লিগের সামগ্রিক পয়েন্ট তালিকায় ১০ম স্থান অর্জন করেছিল। কোরিয়া জাতীয় লিগের উক্ত মৌসুমে দক্ষিণ কোরীয় আক্রমণভাগের খেলোয়াড় গু হিউন-সো ১৩টি গোল করে চোনান সিটির হয়ে সর্বোচ্চ গোল করেছিলেন।

## তথ্যসূত্র

## বহিঃসংযোগ

*   

বিষয়শ্রেণী:চোনান সিটি ফুটবল ক্লাব
বিষয়শ্রেণী:২০০৮-এ প্রতিষ্ঠিত ফুটবল ক্লাব
বিষয়শ্রেণী:২০০৮-এ দক্ষিণ কোরিয়ায় প্রতিষ্ঠিত
বিষয়শ্রেণী:দক্ষিণ কোরিয়ার ফুটবল ক্লাব
বিষয়শ্রেণী:কে লিগ ২-এর ক্লাব
পালান (চলচ্চিত্র)

**পালান** ২০২৩ সালের একটি বাংলা ভাষার ভারতীয় স্মৃতিময় নাট্য চলচ্চিত্র। কৌশিক গঙ্গোপাধ্যায় কাহিনী, চিত্রনাট্য ও পরিচালনা করেছেন। প্রধান চরিত্রে অভিনয় করেছেন অঞ্জন দত্ত, মমতা শঙ্কর, যীশু সেনগুপ্ত ও পাওলি দাম। ছবির সঙ্গীত পরিচালনা করেছেন নীল দত্ত। চিত্রগ্রহণ করেছেন অপ্পু প্রভাকর এবং শিল্প নির্দেশনায় তন্ময় চক্রবর্তী। রমাপদ চৌধুরীর উপন্যাস অবলম্বনে মৃণাল সেন পরিচালিত খারিজ চলচ্চিত্রের বর্তমান সময়ের প্রেক্ষাপটে তৈরি করা হয়েছে।

চলচ্চিত্রটি কিংবদন্তি পরিচালক মৃণাল সেনের শতবর্ষে শ্রদ্ধা জানিয়ে তৈরি করা হয়েছে। কলকাতার বিভিন্ন স্থানে এর চিত্রধারণ করা হয়।

## পটভূমি
কম বয়সী ভৃত্য পালানের মৃতদেহ পাওয়া যায় রান্নঘরে। তার শোকার্ত বাবাকে শান্ত করার প্রচেষ্টা এবং এক মধ্যবিত্ত পরিবারের চরম স্বার্থপরতার চিত্র ফুটে ওঠে।

## অভিনয়শিল্পী

* অঞ্জন দত্ত
* মমতা শঙ্কর
* যীশু সেনগুপ্ত
* পাওলি দাম
* শ্রীলা মজুমদার
* দেবপ্রতিম দাশগুপ্ত
* বুদ্ধদেব ভট্টাচার্য

## মুক্তি
২০২৩ সালের ২২শে সেপ্টেম্বর প্রেক্ষাগৃহে মুক্তি পাবে।

৮ সেপ্টেম্বর সিনেমার ট্রেলার প্রকাশ করা হয়েছে।

## তথ্যসূত্র

## বহিঃসংযোগ

* 

বিষয়শ্রেণী:২০২৩-এর চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:নীল দত্ত সুরারোপিত চলচ্চিত্র
বিষয়শ্রেণী:ভারতীয় নাট্য চলচ্চিত্র
আল-বুরদায়নি মসজিদ

**আল-বুরদায়নি মসজিদ** () হলো মিশরের কায়রোতে অবস্থিত একটি মসজিদ। এটি আল-দাউদিয়ায় অবস্থিত। অটোমান শাসনের সময় ১৬১৬ সালে একজন ধনী বণিক করিম আল-দিন আল-বারদায়নি এ মসজিদটি নির্মাণ করেন। ১৫১৭ সালে উসমানীয়রা মামলুকদের পরাজিত করে এবং ১৮৬৭ সাল পর্যন্ত মিশর শাসন করার পর এই মসজিদটি অটোমান শাসনের অধীনে নির্মিত হয়েছিল। তবে মসজিদটি উসমানীয় শৈলীতে নয়, মামলুক শৈলীতে নির্মিত হয়েছিল।  এর কারণ হল করিম আল-দিন আল-বুরদায়িনি তুর্কিদের বা মিশরীয়দের সাংস্কৃতিক অনুশীলনের সাথে নিজেকে সামঞ্জস্য করতে পছন্দ করেন নি। 

## তথ্যসূত্র

বিষয়শ্রেণী:১৭শ শতাব্দীর মসজিদ
বিষয়শ্রেণী:মিশরের মসজিদ
বিষয়শ্রেণী:১৬১৬-এ সম্পন্ন মসজিদ
বিষয়শ্রেণী:কায়রোর মসজিদ
বিষয়শ্রেণী:১৭শ শতাব্দীর উসমানীয় সাম্রাজ্যের মসজিদ
লাইম রোগ

**লাইম রোগ** (যা **লাইম বোরেলিওসিস** নামেও পরিচিত) হলো *বোরেলিয়া* ব্যাকটেরিয়া দ্বারা সৃষ্ট একটি ভেক্টর-বাহিত রোগ, যা *আইক্সোডস* গণের আটুঁলির কামড়ে হয়ে থাকে।  সংক্রমণের সবচেয়ে সাধারণ লক্ষণ হল প্রসারিত লাল ফুসকুড়ি। যা এরিথেমা মাইগ্রানস (EM) নামে পরিচিত। এগুলো আটুঁলি কামড়ের জায়গায় প্রায় এক সপ্তাহ পরে উপস্থিত হয়।  ফুসকুড়ি সাধারণত চুলকানি বা বেদনাদায়ক হয় না।  আনুমানিক ৭০-৮০% সংক্রামিত লোকে ফুসকুড়ি তৈরি করে।  প্রাথমিক রোগ নির্ণয় করা কঠিন হতে পারে।  অন্যান্য প্রাথমিক লক্ষণগুলির মধ্যে জ্বর, মাথাব্যথা এবং ক্লান্তি অন্তর্ভুক্ত থাকতে পারে। 

চিকিৎসা করা না হলে বিভিন্ন উপসর্গ দেখা যায়। যেমন মুখের এক বা উভয় পাশেরনড়াচড়া করার ক্ষমতা হ্রাস, অস্থিসন্ধিতে ব্যথা, ঘাড় শক্ত হয়ে যাওয়া, হৃদস্পন্দন অস্বাভাবিক হয়ে যাওয়া, মেনিনজাইটিস এবং মাথাব্যথা হতে পারে।  কয়েক মাস থেকে কয়েক বছর পরে, অস্থিসন্ধিতে ব্যথা এবং ফোলার পুনরাবৃত্তি ঘটতে পারে।  মাঝে মাঝে বাহু ও পায়ে ঝাঁকুনি হতে পারে।  
উপযুক্ত চিকিৎসা সত্ত্বেও, আক্রান্তদের মধ্যে প্রায় ১০ থেকে ২০% অন্তত ছয় মাস ধরে অস্থিসন্ধিতে ব্যথা, স্মৃতিশক্তির সমস্যা এবং ক্লান্তি অনুভব করে। 

## লক্ষণ ও উপসর্গ
## কারন
## রোগ নির্ণয়

 

## আরও পড়া

* 
* 
* 
* 
* 

## বহিঃসংযোগ

* সিডিসি - লাইম রোগ
* অ্যাসোসিয়েশন ফর পাবলিক হেলথ ল্যাবরেটরিজ গাইড - প্রস্তাবিত রিপোর্টিং ভাষা, লাইম ডিজিজ সেরোলজিক পরীক্ষার ফলাফল সম্পর্কিত ব্যাখ্যা এবং নির্দেশিকা
* NIH - লাইম রোগ
* NICE নির্দেশিকা - লাইম রোগ

## তথ্যসূত্র

বিষয়শ্রেণী:এঁটুলিবাহিত রোগ
বিষয়শ্রেণী:স্নায়বিক অবক্ষয়জনিত ব্যাধি
বিষয়শ্রেণী:চিকিৎসাবৈজ্ঞানিক বিতর্ক
বিষয়শ্রেণী:ব্যাকটেরিয়াঘটিত রোগ
বিষয়শ্রেণী:উদ্ধৃতি শৈলীতে জার্মান ভাষার উৎস (de)
বিষয়শ্রেণী:উদ্ধৃতি শৈলীতে পর্তুগিজ ভাষার উৎস (pt)
বিষয়শ্রেণী:উদ্ধৃতি শৈলীতে ফরাসি ভাষার উৎস (fr)
বিষয়শ্রেণী:উদ্ধৃতি শৈলীতে পোলিশ ভাষার উৎস (pl)
গোল্ড(III) ফসফেট

**গোল্ড(III) ফসফেট** একটি অজৈব যৌগ যার রাসায়নিক সংকেত AuPO4 । এটি একটি ফ্যাকাশে হলুদ রঙের কঠিন পদার্থ। সোনার এই যৌগটি জল এবং অ্যাসিটোনে অদ্রবণীয়। এটি ৪৫০ ডিগ্রি সেলসিয়াস তাপমাত্রায় ভেঙ্গে গিয়ে ধাতব সোনা, ফসফরাস পেন্টক্সাইড এবং অক্সিজেন উৎপন্ন হয়। 

## উৎপাদন
১৩০ ডিগ্রি সেলসিয়াস তাপমাত্রায় গোল্ড(III) হাইড্রক্সাইডের সঙ্গে ফসফরিক অ্যাসিডের বিক্রিয়া করে গোল্ড(III) ফসফেট তৈরি করা  হয়: 

: AuO(OH) + H3 PO4 → AuPO4 + 2H2 O

নাইট্রিক অ্যাসিড এবং ফসফরাস পেন্টক্সাইডের মিশ্রণের সাথে ফসফরিক অ্যাসিডের প্রতিস্থাপনের মাধ্যমেও  গোল্ড(III) ফসফেট তৈরি করা যেতে পারে।

## তথ্যসূত্র

বিষয়শ্রেণী:অজৈব যৌগ
বিষয়শ্রেণী:স্বর্ণ যৌগ
বিষয়শ্রেণী:ফসফেট
প্রিন্স ফয়সাল বিন ফাহদ স্টেডিয়াম

**আল শাবাব স্টেডিয়াম** () (পূর্বে ) সৌদি আরবের রিয়াদে অবস্থিত একটি বহুমুখী স্টেডিয়াম, যার ডিজাইন করেছেন স্থপতি মাইকেল কেসি চেহ। এটি বর্তমানে বেশিরভাগ ফুটবল ম্যাচের জন্য ব্যবহৃত হয়। প্রিন্স ফয়সাল বিন ফাহদ বিন আব্দুল আজিজ আল-সৌদের নামানুসারে, স্টেডিয়ামটির ধারণক্ষমতা ২২,৫০০০ জন।  এই স্টেডিয়ামে আল-হিলাল, আল নাসর এবং আল-শাবাব তাদের ম্যাচ খেলে। ১৯৭২ সালে, এটি আরব উপসাগরীয় কাপের উদ্বোধনী অনুষ্ঠানের আয়োজন করেছিল। ২০১১-২০১২ সালে এটি সৌদি ফুটবল লীগের জন্য ইলেকট্রনিক টিকিট ব্যবহার করার জন্য রাজ্যের প্রথম স্টেডিয়ামগুলির মধ্যে একটি হয়ে ওঠে।

## আন্তর্জাতিক ফুটবল ম্যাচ

## তথ্যসূত্র

বিষয়শ্রেণী:সৌদি আরবের ফুটবল মাঠ
বিষয়শ্রেণী:সৌদি আরবের বহুমুখী স্টেডিয়াম
বিষয়শ্রেণী:২০৩৪ এশিয়ান গেমসের মাঠ
বিষয়শ্রেণী:এশিয়ান গেমস অ্যাথলেটিক্স ভেন্যু
মনোক্যালসিয়াম সাইট্রেট

**মনোক্যালসিয়াম সাইট্রেট** একটি অজৈব যৌগ যার রাসায়নিক সংকেত  C6 H8 CaO7। এটি সাইট্রিক অ্যাসিডের একটি ক্যালসিয়াম লবণ। এই রাসায়নিক যৌগটি ক্যালসিয়াম মনোসাইট্রেট নামেও পরিচিত।

## ব্যবহার
এটি খাদ্য সংযোজক হিসাবে খাদ্যে যোগ করা হয়  যাতে খাদ্যের মধ্যে থাকা অবশিষ্ট পেকটিন অধঃক্ষিপ্ত হয়ে খাদ্যের গঠনকে শক্তিশালী করতে পারে। মনোক্যালসিয়াম সাইট্রেট অম্লতা নিয়ন্ত্রক এবং সিকোয়েস্ট্যান্ট হিসাবেও ব্যবহৃত হয়।

## তথ্যসূত্র

* *ইউরোপে খাদ্য সংযোজন 2000*, পৃষ্ঠা 322-324, নর্ডিক কাউন্সিল অফ মিনিস্টারস, 2002।

বিষয়শ্রেণী:অ্যাসিড লবণ
বিষয়শ্রেণী:ক্যালসিয়াম যৌগ
বিষয়শ্রেণী:সাইট্রেট
ডেম (জীববিজ্ঞান)

জীববিজ্ঞানে, একটি **deme**, হল নির্দিষ্ট অঞ্চলের স্থানীয় স্বতন্ত্র একটি গোষ্ঠী যারা একই শ্রেণিবিন্যাস গোষ্ঠীর অন্তর্গত (স্থানীয় পপুলেশন)।  এটি হল প্রকৃতপক্ষে স্বতন্ত্র জীবেদের স্থানীয় গোষ্ঠী (একই ট্যাক্সন থেকে) যারা একে অপরের সাথে আন্তঃপ্রজনন করে এবং জিনের সঞ্চারণ করে। এছাড়াও, একটি deme বলতে কিছু নির্দিষ্ট উদ্ভিদ প্রজাতির মতো অযৌন প্রজননকারী প্রজাতিকেও বিবেচনায় নেওয়া হয়। নিম্নে একটি deme এর অপর (এবং সর্বাধিক ব্যবহৃত) সংজ্ঞা ব্যবহার করা হল।

বিবর্তনীয় বিজ্ঞানে, একটি "ডেম" প্রায়শই স্বতন্ত্র জীব হিসাবে বিবেচিত না হয়ে একক হিসাবে নির্বাচিত যে কোনও বিচ্ছিন্ন উপ-জনসংখ্যাকে বোঝায়।

প্রসঙ্গত উল্লেখ্য যে, স্থানীয় পপুলেশন বা ডেমের পারিপার্শ্বিক পরিবেশের প্রভাবে কিছু পরিবর্তন ঘটে।

## তথ্যসূত্র

বিষয়শ্রেণী:বংশাণুবিজ্ঞান
দেশবিরোধী (ভারত)

**দেশবিরোধী** একটি নিন্দনীয় লেবেল এবং রাজনৈতিক ক্যাচফ্রেজ যা নরেন্দ্র মোদির প্রধানমন্ত্রীত্বের সময়, বিশেষ করে মিডিয়া বক্তৃতায় ব্যাপকভাবে ব্যবহৃত হয়েছে। এটি একজন ভারতীয় নাগরিকের মধ্যে ভারত বিরোধী মনোভাব, সরকার বিরোধী বা রাষ্ট্রদ্রোহী আচরণ নির্দেশ করে (তবে ভারতীয় দণ্ডবিধির রাষ্ট্রদ্রোহ আইনের ১২৪ক ধারার বাইরে)। ২০২১ সালের নভেম্বরে একটি সংসদীয় প্যানেল কেন্দ্রীয় তথ্য ও সম্প্রচার মন্ত্রকের কাছে "দেশবিরোধী" এর একটি সংজ্ঞা চেয়েছিল।

## আরো দেখুন

* গদি মিডিয়া
* টুকড়ে টুকড়ে গ্যাং

## তথ্যসূত্র

## আরও পড়ুন

; বই

* 

; প্রবন্ধ

* 
* 
* 
* 
* 
* 
* 
* 
* 
* 
বিষয়শ্রেণী:ভারতে উদ্দেশ্যপ্রণোদিত প্রচারণা
মেনকা ঠাকুর

**মেনকা ঠাকুর**  (বিবাহের পূর্বে মেনকা মুখোপাধ্যায়) (১৯১৭ – ১৮ সেপ্টেম্বর ১৯৯২) ছিলেন একজন খ্যাতনামা ভারতীয় বাঙালি রবীন্দ্রসংগীত শিল্পী ও শিক্ষিকা। রবীন্দ্রসঙ্গীত জগতে তিনি 'মিন্টুদি' নামে পরিচিত ছিলেন। 
## জীবনী
মেনকা মুখোপাধ্যায়ের জন্ম ব্রিটিশ ভারতের কলকাতায়। পিতা নির্মলচন্দ্র মুখোপাধ্যায় ও মাতা উমা দেবী।  অবনীন্দ্রনাথ ঠাকুর ও সুহাসিনী দেবীর জ্যেষ্ঠা কন্যা উমারাণীর বিবাহ হয়েছিল দ্বারকানাথ ঠাকুরের ভাগ্নের বংশধর নির্মলচন্দ্র মুখোপাধ্যায়ের সঙ্গে। রবীন্দ্রনাথ ঠাকুরের সেজদা ক্ষিতীন্দ্রনাথ ঠাকুরের একমাত্র পুত্র ক্ষেমেন্দ্রনাথের সঙ্গে মেনকার বিবাহ হয়েছিল। তাই মেনকা ঠাকুর ছিলেন অবনীন্দ্রনাথ  ঠাকুরের দৌহিত্রী এবং দেবেন্দ্রনাথ ঠাকুরের প্রপৌত্র ক্ষেমেন্দ্রনাথ ঠাকুরের পত্নী। নির্মলচন্দ্র  ছিলেন সঙ্গীতরসিক। ফলে মেনকা নয় বছর বয়স থেকেই গানের তামিল নিতে শুরু করেন। গোপেশ্বর বন্দ্যোপাধ্যায় ও ওস্তাদ বচ্চন মিশ্রের কাছে গান শেখার পরে বেনারসে একদিন মেনকার গান শোনেন দিনেন্দ্রনাথ। মেনকার গান শুনে মুগ্ধ দিনেন্দ্রনাথ তাঁকে গান শেখাতে আগ্রহী হন।  রবীন্দ্রনাথের কাছে গান শেখার সুযোগ না পেলেও মেনকা দিনেন্দ্রনাথ ছাড়াও   অনাদিকুমার দস্তিদার, সৌমেন্দ্রনাথ ঠাকুর, শৈলজারঞ্জন মজুমদার প্রমুখের কাছে রবীন্দ্রনাথের গান শেখেন।  সুরেলা উদাত্ত গায়কী ছিল মেনকার। গান শেখার পালা জোরদার হওয়ার সঙ্গে তার কণ্ঠে র গান প্রথম গান *এসো এসো আমার ঘরে এসো আমার ঘরে* রেকর্ড হয়। তারপর শেষ বেলাকার শেষের গানে’, 'তোমার বীণা আমার মনোমাঝে’, 'তোমার সুরের ধারা' একের পর এক গান। তার গানে এস্রাজ বাজাতেন স্বয়ং দিনেন্দ্রনাথ। ঠাকুরবাড়ির গানের ধারায় তিনি কিছুটা পরিবর্তন এনেছিলেন। রবীন্দ্রনাথ হারমোনিয়ম পছন্দ করতেন না, কিন্তু মেনকা গান গাইতেন হারমোনিয়ম বাজিয়ে। উদাত্ত সুরেলা কণ্ঠের সঙ্গে নিখুঁত সুরের মেলবন্ধনে শ্রোতাদের মুগ্ধ করতেন। জোড়াসাঁকোর ঠাকুরবাড়িতে মাঘোৎসবের আসরে উপাসনার গানে অংশ নিতেন। প্রসঙ্গত, মাঘোৎসবের উপাসনার গান শুনে মুগ্ধ হয়েছিলেন ক্ষিতীন্দ্রনাথ ঠাকুরের পুত্র ক্ষেমেন্দ্রনাথ। সেই সূত্রেই তাদের বিবাহ হয়। রবীন্দ্রসঙ্গীতকে অবিকৃত অবস্থায় নতুন প্রজন্মের কাজে পৌঁছে দিতে তিনি অক্লান্ত চেষ্টা করেছেন। আবার শহর কলকাতা তথা বাংলার বাইরে ওড়িশার কটক, ভুবনেশ্বরে ঠাকুর পরিবারের জমিদারি যে অংশ ছিল, সেখানে গিয়ে ওড়িয়াভাষাভাষীদেরও রবীন্দ্রনাথের গান শিখিয়ে সর্বভারতীয় রূপ দেওয়ারও প্রচেষ্টা ছিল মেনকার। দিনেন্দ্রনাথকে স্মরণ করেই তিনি জোড়াসাঁকোর বাড়িতেই তার গানের স্কুলের নাম রেখেছিলেন 'দিনেন্দ্র শিক্ষায়তন'  এবং গানের সংকলনটির নাম রেখেছিলেন *ঠাকুরবাড়ির গান*।

মেনকা আকাশবাণী কলকাতা কেন্দ্রের সঙ্গে যুক্ত ছিলেন। এছাড়াও বৈতানিক’, ‘পারাণি’ এবং ‘বঙ্গীয় সঙ্গীত কলাকেন্দ্র’ ইত্যাদি বহু শিক্ষা প্রতিষ্ঠান ও সাংস্কৃতিক সংস্থার সঙ্গে তার ব্যক্তিগত যোগ ছিল। 

মেনকা ও ক্ষেমেন্দ্রনাথ 
নিঃসন্তান ছিলেন। ক্ষেমেন্দ্রনাথের মৃত্যুর পর মেনকা জোড়াসাঁকোতেই থাকতেন। ছোটদের কাছে তিনি "দিঠাই" নামে পরিচিত ছিলেন। পরে ঠাকুরবাড়ি  রবীন্দ্রভারতী বিশ্ববিদ্যালয়কে দেওয়ার পর তিনি বিডন স্ট্রিটে চলে যান এবং তার শ্বশুর মশাই ক্ষিতীন্দ্রনাথের সংগ্রহ দান করেন রবীন্দ্রভারতী প্রদর্শনশালায়। 

## জীবনাবসান
মেনকা ঠাকুর ১৯৯২ খ্রিস্টাব্দের ১৮ সেপ্টেম্বর কলকাতায় প্রয়াত হন। 

## তথ্যসূত্র

বিষয়শ্রেণী:১৯১৭-এ জন্ম
বিষয়শ্রেণী:১৯৯২-এ মৃত্যু
বিষয়শ্রেণী:কলকাতা জেলার ব্যক্তি
বিষয়শ্রেণী:রবীন্দ্রসঙ্গীত শিল্পী
বিষয়শ্রেণী:বাঙালি সঙ্গীতশিল্পী
বিষয়শ্রেণী:পশ্চিমবঙ্গের নারী সঙ্গীতজ্ঞ
বিষয়শ্রেণী:২০শ শতাব্দীর ভারতীয় গায়িকা
রাজনৈতিক খেলোয়াড়

একজন **রাজনৈতিক খেলোয়াড়** রাজনীতিতে একজন অংশগ্রহণকারী যার প্রভাব বা ক্ষমতা আছে বা আছে বলে মনে করা হয়, যদিও সাধারণত বিশ্বব্যাপী ক্ষমতার অভিজাতদের চেয়ে ছোট স্তরে। শব্দগুচ্ছটি এমন একজন ব্যক্তিকে বোঝাতে পারে যিনি একজন প্রার্থী বা নির্বাচিত বা নিযুক্ত কর্মকর্তা,  তবে সাধারণত এমন কাউকে বোঝায় যিনি পদে অধিষ্ঠিত নেই কিন্তু এখনও ক্ষমতা বা প্রভাব রাখেন, যেমন একজন লবিস্ট, একজন তহবিল সংগ্রহকারী বা অবদানকারী, একজন হুইসেলব্লোয়ার, একজন রাজনৈতিক পরামর্শদাতা, একটি শ্রমিক সংঘ বা শ্রমিক নেতা,  একটি কর্পোরেশন, এমনকি একটি সম্পূর্ণ শিল্প। অতি সম্প্রতি, ইন্টারনেটের উত্থানের সাথে সাথে, ওয়েব-ভিত্তিক গ্রুপ যেমন Moveon.org এবং ActBlue- এর মতো অনলাইন সংস্থাগুলিও রাজনৈতিক খেলোয়াড় হয়ে উঠেছে।

## তথ্যসূত্র

বিষয়শ্রেণী:রাষ্ট্রবিজ্ঞানের পরিভাষা
বিষয়শ্রেণী:মার্কিন যুক্তরাষ্ট্রের রাজনৈতিক পরিভাষা
আকরাম তৌফিক

**আকরাম তৌফিক মুহাম্মদ হাসান আল হাজরাসি** (, ; জন্ম: ৮ নভেম্বর ১৯৯৭; **আকরাম তৌফিক** নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।

২০১৩ সালে, আকরাম মিশর অনূর্ধ্ব-১৭ দলের হয়ে মিশরের বয়সভিত্তিক পর্যায়ে অভিষেক করেছিলেন। প্রায় নয় বছর যাবত মিশরের বয়সভিত্তিক দলের হয়ে খেলার পর, তিনি ২০২১ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ১০ ম্যাচে ১টি গোল করেছেন।

## প্রারম্ভিক জীবন
আকরাম তৌফিক মুহাম্মদ হাসান আল হাজরাসি ১৯৯৭ সালের ৮ই নভেম্বর তারিখে মিশরের কাফর সাকরে জন্মগ্রহণ করেছেন এবং সেখানেই তার শৈশব অতিবাহিত করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 
* 
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আল আহলি স্পোর্টিং ক্লাবের খেলোয়াড়
বিষয়শ্রেণী:মিশরীয় প্রিমিয়ার লিগের খেলোয়াড়
বিষয়শ্রেণী:মিশরের আন্তর্জাতিক যুব ফুটবলার
বিষয়শ্রেণী:মিশরের পুরুষ আন্তর্জাতিক ফুটবলার
বিষয়শ্রেণী:মিশরের অলিম্পিক ফুটবলার
বিষয়শ্রেণী:ইএনপিপিআই স্পোর্টিং ক্লাবের খেলোয়াড়
বিষয়শ্রেণী:মিশরীয় পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:২০২১ আফ্রিকা কাপ অব নেশন্সের খেলোয়াড়
বিষয়শ্রেণী:কাতার স্টার্স লিগের খেলোয়াড়
ডবল ডেকার এক্সপ্রেস

**ডবল ডেকার এক্সপ্রেস** হচ্ছে ভারতীয় রেল দ্বারা পরিচালিত রেল যাত্রীদের জন্য দোতলা আসন ব্যবস্থা বিশিষ্ট একধরনের এক্সপ্রেস ট্রেন। আগে এই ট্রেনগুলি ছোট রুটে সাধারণ চেয়ার কার কামরার থেকে বেশিজন ব্যক্তিদের জন্য চালু করা হয়েছিল। বর্তমান এসি ডবল ডেকার এক্সপ্রেস ট্রেনে কাপুরথালার রেল কোচ ফ্যাক্টরিতে নির্মিত মরিচাবিহীন ইস্পাতের এলএইচবি কোচ ব্যবহার করা হয়। এধরনের প্রথম ডবল দেওয়ার এক্সপ্রেস হলো হাওড়া–ধানবাদ ডবল ডেকার এক্সপ্রেস।

২০১৮ সালে ভারতীয় রেল এক নতুন ধরনের দোতলা এক্সপ্রেস ট্রেন চালু করেছিল, যার নাম উদয় এক্সপ্রেস। , দুটি উদয় এক্সপ্রেস পরিচালিত হয়, বেঙ্গালুরু–কোয়েম্বাটুর উদয় এক্সপ্রেস ও বিশাখাপত্তনম–বিজয়ওয়াড়া উদয় এক্সপ্রেস।

## এসি ডবল দেওয়ার এক্সপ্রেস
এসি ডবল ডেকার এক্সপ্রেস ট্রেনের আসনসংখ্যা ১২০।

### বর্তমান পরিষেবা

### প্রাক্তন পরিষেবা

## তথ্যসূত্র

## বহিঃসংযোগ

বিষয়শ্রেণী:ভারতের এক্সপ্রেস ট্রেন
লোমফোক

থাম্ব| আয়ুধ্যার রাষ্ট্রদূত কোসা প্যান ''লোমফোক'' পরা (১৬৮৬)
***লোমফোক*** (,  ; আক্ষরিক অর্থে, "স্তুপযুক্ত এবং স্তরযুক্ত মাথার আবরণ")  থাইল্যান্ডের একটি আনুষ্ঠানিক উষ্ণীশ, ঐতিহাসিকভাবে রাজকীয় এবং আভিজাত দ্বারা পরিধান করা হয়। এটি একটি লম্বা সূক্ষ্ম টুপি, একটি বাঁশের কাঠামো চারপাশে মোড়ানো সাদা কাপড় দিয়ে তৈরি। *লোমফোক* আয়ুথ্যা আমলে সফবীয়-বংশীয় পারস্যের পাগড়ি থেকে অভিযোজিত হয়েছিল বলে মনে করা হয় এবং এর ব্যবহার ইউরোপীয় লেখকদের দ্বারা ব্যাপকভাবে নথিভুক্ত করা হয়েছে যারা রাজা নারাইয়ের রাজত্বকালে সিয়ামের সংস্পর্শে এসেছিলেন।  বিশেষ করে, ১৬৮৬ সালে চতুর্দশ লুই এর আদালতে কোসা প্যান এবং দূতাবাসের অন্যান্য কূটনীতিকদের দ্বারা এর ব্যবহার ফরাসি সমাজে একটি উত্তেজনা তৈরি করে।  আজ, রাজকীয় লাঙল অনুষ্ঠান এবং রাজকীয় অন্ত্যেষ্টিক্রিয়ায় কর্মকর্তাদের দ্বারা *লোমফোক* পরিধান করতে দেখা যায়।

## চিত্রশালা


Image:Kosan Pan Standing.JPG|কোসা প্যান *লোমফোক* পরা, ১৬৮৬
Image:Le Comte Claude de Forbin Admiral de Siam Portrait.jpg| ক্লদ ডি ফরবিন *লোমফোক* সহ আয়ুথ্যার ম্যান্ডারিন পোশাক পরে
Image:Almanach 1687.jpg|ভার্সাই, ১৬৮৬-এ *লোমফোক* পরা আয়ুথায়ান কূটনীতিকরা
Image:Siamese Ambassadors and Artus de Lionne 1686 by Jacques Duplessis.jpg|'লোমফোক' পরা সিয়াম দূত, ১৬৮৬


File:Royal urn of King Bhumibol Adulyadej in the first procession of the royal cremation ceremony.jpg|অন্ত্যেষ্টিক্রিয়ার আধিকারিকরা *লোমফোক* পরিহিত ভূমিবল অদুল্যাদেজ এর কলস, অক্টোবর ২০১৭
Image:Norodom Ranariddh.jpg|কম্বোডিয়ায় অনুরূপ মাথার পরিধান


## তথ্যসূত্র

বিষয়শ্রেণী:থাই উষ্ণীশ
ডাইম্যাগনেসিয়াম ফসফেট

**ডাইম্যাগনেসিয়াম ফসফেট** একটি অজৈব যৌগ যার রাসায়নিক সংকেত MgHPO 4 । এটি ম্যাগনেসিয়াম ধাতুর একটি ফসফেট লবণ। তিন অণু কেলাস জল নিয়ে গঠিত ডাইম্যাগনেসিয়াম ফসফেট লবণের সঙ্গে আমরা বেশি পরিচিত। তার কারণ হলো এটি খনিজ হিসাবে পাওয়া যায়। 

## প্রস্তুতি
ম্যাগনেসিয়াম অক্সাইডের সঙ্গে নির্দিষ্ট পরিমাণ {রাসায়নিক সংখ্যানুপাতে} ফসফরিক অ্যাসিডের বিক্রিয়া করে ডাইম্যাগনেসিয়াম ফসফেট তৈরি করা যেতে পারে। বিক্রিয়াটি এই রকম:

: MgO + H 3PO4 → MgHPO4 + H2O

অন্য পদ্ধতিতে জলের মধ্যে মনোম্যাগনেসিয়াম ফসফেট দ্রবীভূত করেও ডাইম্যাগনেসিয়াম ফসফেট তৈরি করা যায়। জলে মনোম্যাগনেসিয়াম ফসফেট দ্রবীভূত করলে এটি ভেঙ্গে গিয়ে ফসফরিক অ্যাসিড তৈরি হয় এবং সাদা রঙের সোদক ডাইম্যাগনেসিয়াম ফসফেটের অধক্ষেপ পড়ে। এই ডাইম্যাগনেসিয়াম ফসফেটে তিন অণু কেলাস জল থাকে। বিক্রিয়াটি এই রকম:

: Mg(H 2 PO4)2 + 3 H2O → Mg(HPO 4) 3H2O + H 3PO4

## ব্যবহার
ডাইম্যাগনেসিয়াম ফসফেট লবণ পুষ্টির সম্পূরক হিসাবে ব্যবহৃত হয়, বিশেষ করে শিশু এবং ক্রীড়াবিদদের জন্য। এর E নম্বর হল E343। 

## আরও দেখুন
* ম্যাগনেসিয়াম ফসফেট

## তথ্যসূত্র

বিষয়শ্রেণী:ই-সংখ্যায়িত খাদ্যে সংযোজিত দ্রব্য
বিষয়শ্রেণী:ম্যাগনেসিয়াম যৌগ
বিষয়শ্রেণী:ফসফেট
বিষয়শ্রেণী:অ্যাসিড লবণ
মান্দি

**মান্দি** () একটি ঐতিহ্যবাহী খাবার যা ইয়েমেনের হাজরামাউত থেকে এসেছে। মশলার একটি বিশেষ মিশ্রণের সাথে প্রধানত মাংস এবং চাউল দিয়ে একটি গর্তে রান্না করা হয়। এটি জনপ্রিয় এবং সাধারণত আরব উপদ্বীপের বেশিরভাগ অঞ্চলে খাওয়া হয়, বিশেষ করে ইয়েমেনি জনগণের মধ্যে, এবং এমনকি অনেক অঞ্চলে একটি প্রধান খাবার হিসাবে বিবেচিত হয়। এটি মিশর, লেভান্ট, তুরস্ক, দক্ষিণ-পূর্ব এশিয়া এবং ভারতেও পাওয়া যায়।

## ব্যুৎপত্তি
"মান্দি" শব্দটি আরবি শব্দ "নাদা" থেকে এসেছে, যার অর্থ "শিশির", এবং মাংসের আর্দ্র 'শিশিরীয়' গঠন প্রতিফলিত করে।

## প্রযুক্তি
মান্দি সাধারণত চাল, মাংস (ভেড়া, উট, ছাগল বা মুরগি) এবং হাওয়াইজ নামক মশলার মিশ্রণ থেকে তৈরি করা হত। প্রধান কৌশল যা মান্দিকে অন্যান্য মাংসের খাবার থেকে আলাদা করে তা হল মাংসটি মাটির চুলায় রান্না করা হয়।

শুকনো কাঠ (ঐতিহ্যগতভাবে সমর বা গদা) তন্দুরে রাখা হয় এবং তাপ তৈরি করতে পুড়িয়ে কাঠকে কাঠকয়লায় পরিণত করে।

তারপর মাংসকে পুরো মশলা দিয়ে সিদ্ধ করা হয় যতক্ষণ না নরম হয় এবং মশলাযুক্ত স্টকটি তন্দুরের নীচে বাসমতি চাল রান্না করতে ব্যবহৃত হয়। মাংস ভাতের উপরে তন্দুরের ভিতরে এবং কাঠকয়লা স্পর্শ না করে ঝুলিয়ে রাখা হয়। তারপর পুরো তন্দুরটি আট ঘন্টা পর্যন্ত কাদামাটি দিয়ে বন্ধ করে রাখা হয়।

## চিত্রশালা

চিত্র:Mandi pit from inside.jpg|alt=A whole chicken suspended above rice and charcoal.|মুরগিকে বাতাসে ঝুলিয়ে বাষ্প থেকে রান্না করা হয় এবং এর নিচে তাপ দেওয়া হয়।
চিত্র:Mandi Pit.jpg|alt=A pit made from brick and mortar built for Mandi cooking.|মান্দির জন্য নির্মিত একটি গর্ত
চিত্র:Mandi.PNG|ইয়েমেনের বাড়িতে তৈরি মান্দি
চিত্র:Mandhi Dijaj-Emarat Hotel Kalamassery-Kerala-IMG 20210131 130053.jpg|মান্দি কেরালায় কুঝি মান্দি নামে জনপ্রিয়

## আরও দেখুন

* বিরিয়ানি
* পোলাও
* কুজি

## তথ্যসূত্র

বিষয়শ্রেণী:আরব রন্ধনশৈলী
বিষয়শ্রেণী:চালের পদ